naiz: Iritzia | Opinión - Eskoletara itzuleran reset\nLorea Igartua, Irati Tobar eta Ibai Redondo\nEskoletara itzuleran reset\nEzin dugu besterik gabe jatorri edo maila ekonomikoagatik segregatzen duen hezkuntza sistemara itzulera onartu. Ikasle guztien eskubideak onartuko dituen hezkuntza inklusiboa eraikitzea izan behar da bueltan\nNormala: «ohiko arauak jarraitzen dituena». Hezkuntzara ekarrita, «normaltasunera itzulera» ohiko hezkuntza sistemara itzultzea litzateke. Hau da administrazio autonomiko zein gobernu zentralek duten zerumuga, normaltasuna. Baina zein normaltasunetara itzuli behar gara? Are gehiago nola itzuli behar gara normaltasunera? LABen ustez, ez gara erabat anormala den normaltasun zaharrera itzuli behar, are eta gutxiago korrika eta presaka.\nErkoreka eta Murgaren hitzetan «lanera bueltatu ikasleei disziplina soziala zer den erakustera», lanean egongo ez bagina bezala! Azkar eta gaizki itzuli nahi dute betikora, langileon osasunaren gainetik, produkzioa, negozioa eta boterean jarraitzeko. Ikasleen eta haurren aniztasuna zein behar pedagogiko eta emozionalak kontuan izan gabe, haur hezkuntzako haur eta bereziki 0-3 urte bitarteko haurrak, zein behar bereziak dituzten ikasleak «non utzi», «non aparkatu» bilatuz. Kontziliazio faltsuaren izenean. Langileon kontziliaziorako, zaintzarako baimen ordainduak non daude?\nNormaltasun eredu hau, erabat produktibista, neoliberala eta heteropatriarkala da, bizitzek ez dute ezer balio, ez dira helburua, tresna dira, tresnak gara. Helmugarik ez duen hezkuntza, helmugarik ez duen trena bezalakoa da. Hezkuntzaren trena Euskal Herrian deskarrilatua dago, norabide eta norantzarik gabe, iparra galduta.\nGaurkoan eskolara buelta ikuspegi pedagogikotik aztertuko dugu, ahaztu gabe, bueltatzen garenean, osasun berme guztiekin egin behar dugula\n«Eskola leku eder eta eroso bat izan behar da, jakintza, gaitasun eta konpetentziak eskuratzeko», Francesco Tonucci.\nOrdenagailu eta pantailetan elkar ikusi dugu azken asteotan ikasle, irakasle, hezitzaile, guraso eta hezkuntzako langileok. Arduraz aritu gara anormaltasunean heziz. Gure burua zoriontzea merezi dugu, ahaztu gabe, milaka ikaslek ezin izan dutela pantailaren atzean egon, arrakala digitala ere pairatzen dutelako pobrezia ekonomikoa pairatzen duten ikasle askok. Edo sinpleki ikasle denek ezin dutelako pantaila baten atzean orduak eta orduak egon.\nEra berean, milaka ordezkori debekatu egin digute lan egitea. Pantailaren atzean ez gara egon ezta sukaldari, garbitzaile, administrari eta atezainak ere, guk ere funtsezko lanak egiten ditugu gure ikastetxeetan, administrazioek oraingoan, lehenengo lerroan kokatu gaituzte, covid-19aren aurkako borrokan edo Lanbidekoan, langabeziakoan. Guk ez dugu nahi, bigarren mailako ikasle eta langileak mailakatzen dituen normaltasunera itzultzea. Reset egiteko ordua da. Hezkuntzako langileon lana aitortuz, lan baldintzak errespetatuz, ikasleen aniztasuna oinarrizko ardatz izanik eta arrakala sozioekonomikoak bizi dituzten milaka ikasleen elikadura eta hezkuntza eskubideak bermatuz.\nEzin dugu besterik gabe jatorri edo maila ekonomikoagatik segregatzen duen hezkuntza sistemara itzulera onartu. Ikasle guztien eskubideak onartuko dituen hezkuntza inklusiboa eraikitzea izan behar da bueltan. Jatorria, arraza, adina, sexua, hizkuntza, egoera ekonomikoa edo aniztasun funtzionalagatik inor bazterrean utziko ez duen hezkuntzara bueltatu nahi dugu. Itzuleran kontuan hartu ikasle askok ezin izan dutela eskolen martxa jarraitu, itzuleran frenatu eta ikasle guztiekin batera egin behar dugu aurrera.\nEuskararen ezagutza eta erabileraren azken ikerketek diote kalitatea izugarri jaitsi dela. Ikasle guztiek euskara ezagutu eta erabiltzeko eskubide bera dute, hizkuntza ereduak gainditu eta euskaran ardaztutako murgiltze eredua premia bizikoa da. Baina itzulera honetan gogoan izan behar dugu, ikasle gehienek, etxean ez dutela izan aukerarik euskaraz aritzeko. Beraz, eskolara bueltan euskara ez dadila izan soilik aditz, sintaxi edo azterketa bat, izan dadila nagusiki elkarrekin komunikatu, jolastu, gozatu eta bizitzeko tresna. Euskara erlazionatu dezatela besteak beste gozamenarekin, euskal kulturarekin, kirolarekin, aisialdiarekin. Gozatu gabe ezin da ikasi, ezta hizkuntza ere.\nNorabide berean, eskolara buelta ezin da azterketa, kalifikazio, zein eskola magistraletara itzultzea izan. Buelta ezin da trauma bat bilakatu, kontrakoa, egokitzapen aldia egon behar da, konfinamenduak gure ikasleetan utzi dituen zauri, orban eta ezinegonak gainditzen laguntzeko izan behar du. Ikasleak bilakatu behar ditugu ikasketa prozesuaren subjektu eta protagonista. Ebaluazioa bera ezin da bilakatu amesgaizto. Ebaluazioa ez da azterketa edo nota bat, ebaluatzea ikaslea ikasketa prozesuaren jabe egitea da eta egoera berezi honetan ikaslea ondo dagoen ebaluatzetik hasi behar gara. Ikaslea, irakaslea, hezitzailea ondo egon behar dira hezkuntza prozesua arrakastatsua izango bada. Adostu dezagun hezkuntza komunitateko kideok zer, nola eta zertarako ikasi eta ebaluatu, eredu inposatuetatik aske eta elkar-lanean.\nCovid-19aren testuinguru sanitarioan, berriro ere ratioak jaistearen eta hezkuntzako langile gehiagoren beharra areagotu da. Ikuspegi sanitario eta pedagogikotik ratioen jaitsiera orokor eta iraunkorra beharrezkoa da; garbitzaileok ditugun garbiketa ratioetatik hasi, orain arte lan ikusezina eta ezinbestekoa bilatu dena, sukaldariok eta jan geletako begiraleok ditugun ikasleen ratioekin jarraitu eta hezitzaile zein irakasleok ditugunetara; horretarako langile gehiago behar dira.\nBukatzeko, ez dugu normaltasun hetero-patriarkalera itzuli nahi ere. Kontziliazio neurriak ezin dira soilik emakumeok enplegua eta zaintza lanak egiteko bide izan, neurri integralak behar ditugu, zaintza-lanak dohainik egiten jarraitu ez dezagun. Bide batez, hezkuntza eremuan feminizaturiko lan guztiak zein langileon lan-baldintzak duindu behar ditugu. Gu gara ikastetxeetan zaintza-lanak egiten ditugunak eta behingoz gure lanek duten balio sozial eta ekonomikoa aitortu behar da. Eskola ez dadila izan eredu hauek erreproduzitzeko tresna.\nEskolara buelta, izan dadila urrats sendo bat burujabetzarantz, Euskal Eskola Publiko Komunitariorantz.


EHUk Urrezko Dominea emon deutso Euskaltzaindiari - bizkaie.biz\nBizkaie! 2019-10-25 13:17 Euskerea berbagai\nErakunde biak eskutik helduta dabizala adierazo dau Nekane Balluerka errektoreak.\nNekane Balluerka, Andres Urrutiari dominea jazten (argazkiak: EHU) | Ikusi handiago | Argazki originala\nLeioan, Bizkaiko Campusean egindako ekitaldian, EHUko ordezkari nagusiek Urrezko Dominea emon deutsie Euskaltzaindiari, ehun urtez euskerearen alde egindako lanagaitik, eta, batez be, mundu akademikoari egindako ekarpenagaitik. Nekane Balluerka errektoreak jantzi deutso dominea Andres Urrutia euskaltzainburuari.\nErakunde bien arteko lotura estua nabarmendu dau Balluerkak: Euskaltzaindia eta EHU erakunde desbardin bi dira, baina esan geinke bi-biak eskutik helduta ibili dirala azken mende erdian. Euskaltzaindiak merezimendu osoz jaso dau Urrezko Dominea. Euskaltzaindiagaz alkarlanean dabizan EHUko ikerlariak asko dirala azaldu dau errektoreak.\nUnibersidade publikoan euskerea sartzeko erabagia hartu zanetik, Euskaltzaindia bidelagun izan dau, irakasleen formakuntzan hasieran, ondoren aholkuak emoten eta euskera akademikorako oinarriak jarten. Horrezaz gan, orain eta etorkizunerako be, hartu-emon estua dabe erakunde biek, Leioako ekitaldian azpimarratu dabenez, lankidetza-hitzarmenak, sariketak, argitalpenak eta beste proiektu asko horren lekuko.\nHain zuzen be, erakunden ben arteko loturearen erakusgarri dan Miren Azkarateri egokitu jako laudatio berbaldia egitea. EHUko Euskera Institutuko zuzendaria eta euskaltzain osoa da Azkarate. Autortu behar jako Akademiari egoki erantzun deutsela aldi bakotxeko itxaropen eta eskariei, behar dan moduko hari-moltsoa osotu duela ehundegi horretan, esan dau.\nEsker onez hartu dau dominea, Akademia guztiaren izenean, Andres Urrutia euskaltzainburuak. Euskerearen aholku emole ofiziala izanik, Euskaltzaindiak historian zehar zin-zinezko komunidade zientifiko eta akademikoa ondu dauela gogoratu dau Urrutiak. Euskaltzaindia gu guztiok osotzen dogu, euskal hiztunen alkarteak, ganeratu dau.\nEHUren Urrezko Dominea erakunde zein norbanakoei emoten jake, jarduera akademikoan egindako merezimenduak autortzeko. Gaur arte, hogei bat saritu egon dira, besteak beste, Eduardo Chillida, Pedro Miguel Etxenike, Benito Lertxundi, Mikel Laboa eta Jexux Mari Artze.


Imanol Olaizola, Dantza Eskola Nazionala sortu nahi izan zuen gizona hil da — dantzan.eus\nHemen zaude: Hasiera › Albisteak › Imanol Olaizola, Dantza Eskola Nazionala sortu nahi izan zuen gizona hil da\nImanol Olaizola, Dantza Eskola Nazionala sortu nahi izan zuen gizona hil da\nImanol Olaizola. Argazkia: Imanol Otegi/Foku (Berria)\nEuskal Dantzarien Biltzarreko presidente izan zen eta Euskadiko Orkestra sortu zuen Imanol Olaizola hil da 98 urterekin. Ibilbide ekintzailea izan bazuen ere, aitortzen zuen aurrera ateratzea lortu ez zuen proiektu kuttunen artean Dantza Eskola Nazionala zegoela. Antzerti martxan jarri zutenen artean zegoen, baina musika eta antzerkiarekin lortutakorik ez zuen dantzarekin aurrera eramaterik izan.\nHainbat elkarte eta erakundeetan aritu izan da lanean, besteak beste, Euskalerriaren Adiskideen Elkartean, Easo Abesbatzan, Eusko Ikaskuntzan, Eusko Jaurlaritzako Kultura Sailean... Kimikaria eta musikologoa zen, baina dantzarekin ere lotura zuzena izan zuen. Euskal Dantzarien Biltzarraren sorreran parte hartu zuen eta elkarteko lehendakaria izan zen 1969 eta 1975 artean.\n2010. urtean, Euskonews aldizkariaren 527. zenbakian egin zioten elkarrizketan ea gauzatu gabe gelditu zitzaion azpiegiturarik ba al zegoen galdetu zioten. Olaizolak baietz erantzun zuen, Dantza Eskola Nazionala. Hemen duzue, zehazki, erantzun zuena: "Bai, Dantza Eskola Nazionala, hain zuzen ere. Proiektuan gelditu nintzen. Ni Euskal Dantzarien Biltzarreko lehendakari nintzen Flandesko Errege Balletaren zuzendariarekin harremanetan hasi nintzenean. Harreman haietatik sortu zen Euskadin Dantza Eskola Nazionala eratzeko asmoa; baina Eusko Jaurlaritza antolatu ondoren egoera Orkestra sortzearen aldekoa izan bazen ere, ez zen halakorik gertatu Dantza Eskolarekin".\nEuskadiko Orkestrak Olaizolari eskaini zion atzo Gasteizko Printzipal antzokian emandako kontzertua, eta gauza bera egingo du gaur Donostiako Kursaaleko kontzertuan. Olaizolaren aldeko hileta elizkizuna gaur izango da, 19:00etan, Donostiako San Bizente elizan.


Portale Kultur Elkarteak Zestoako irakurle taldea aurkeztuko du | danbolin\nPortale Kultur Elkarteak Zestoako irakurle taldea aurkeztuko du\nDatorren ostegunean, azaroak 16, arratsaldeko 19:00etan, AMAIA APALAUZA OLLOk Zestoan irakurle talde bat osatzeko gonbita egingo die herritarrei. “Bederatzi arrazoi Zestoako irakurle-taldera etortzeko: irakurtzearen alde” izango du izenburua solasaldiak.\nIrakurle taldeak edo klubak oso zabalduak daude Euskal Herri osoan zein kanpoan eta oso esperientzia interesgarriak dira: hilean behin biltzen dira parte-hartzaileak eta aurrez irakurritako liburu jakin bati buruzko solasaldia egiten dute denen artean; solasaldia, horretan aditua den idazle edo literatur zaleren batek dinamizatzen du.\nOso esperientzia aberasgarria izaten da eta jendea oso pozik ibiltzen da; izan ere, norberak atsegin handiz irakurri duen liburu horrek eragindako plazera besteekin partekatzeko aukera izaten baita.\nZestoako irakurleen klubaren dinamizatzailea Amaia Apalauza izango da. Amaia Iruñean jaioa da. Euskal filologian doktorea; Nafarroako mendebaldeko hizkerei buruzko tesia egin zuen. Ikerketak alde batera utziak ditu gaur egun, itzultzaile-zuzentzaile autonomo gisa aritzen baita lanean. Era guztietako testuak itzultzen eta zuzentzen ditu; literaturan, Dovlatoven Maleta itzuli zuen, eta laster argitaratuko du Dovlatoven bigarren itzulpena: Filiala. EIZIE itzultzaileen elkarteko lehendakariordea ere bada, eta elkartearen hainbat ekimen antolatzen aritzen da.\nPrevious Article Gure Esku Dago eta Kontseiluak antolatutako "Tripontzia" zozketako txartelak salgai inguruko saltokietan\nNext Article Mintzalagun programa martxan jarriko dugu Zestoan ere


Helduen eta umeen artean euskara gehiago erabiltzeko ekimenarekin bat egingo du Elgoibarrek | Ei! Berriak\nHelduen eta umeen artean euskara gehiago erabiltzeko ekimenarekin bat egingo du Elgoibarrek\nAzaroaren 22tik abenduaren 5era Euskal Herri osoan ospatuko da\nELGOIBAR.- Topaguneak Euskal Herri osorako prestaturiko ekimena da Haurren aurrean, helduok heldu, eta Elgoibarren, Elgoibarko Izarrak eta Udaleko Euskara Sailak herriko eragile ezberdinekin elkarlanean antolaturiko ekimenak, umeen eta helduen arteko hizkuntza-praktikak aldatu eta euskara gehiago erabil dezaten du helburu.\nEragile horien artean dira Elgoibarko Haurreskola, Udal Ludoteka, Ikastola eta Herri Eskola, eta bereziki, bertako umeen gurasoak izango dira protagonista.\nHona hemen ekimenaren azalpena labur-labur:\nNOIZ: azaroaren 22tik abenduaren 5era. Euskal Herri osoan.\nNORENTZAT: 0 eta 12 urte arteko umeekin harreman zuzena duten guraso, aitona-amona, zaintzaile eta anai-arrebentzat (16 urtetik gorakoentzat).\nNON: umeak eta helduak nahasian dabiltzan tokietan egingo da:\nMusika Eskola edo kiroldegi parean\nNOLA: Eremu horietan umeekin egoten diren helduei proposatuko zaie ariketa elkarrekin egitea. Nahi badute, euren burua identifikatzeko euskarria emango zaie, umeekin partekatzen dituzten espazioetan daudenean, ingurukoek zertan ari diren jakin dezaten.\nParte hartzeko deia luzatu die antolatzaileek herritarrei:\nEuskaraz ondo moldatzen bazara, egin euskaraz ulertzen duten guztiei, ezaguna izan edo ez. Haiek erderaz egiten badizue ere bai.\nEuskaraz berba egiteko zailtasunak izan baina euskara ulertzen baduzu, esan zure ingurukoei zuri euskaraz egiteko. Ez aldatzeko erdarara zuregatik.


Txakurren gingibitisaren sintomak | Txakurren Mundua\nLa gingivitis Gizakiek eta txakurrek jasan dezaketen gaixotasunetako bat da. Oietako hantura handia da, askotan bakterio infekzio batek sortutakoa eta, ondorioz, kausa desberdinetan sor dezake. Sintoma ohikoenen artean hemorragia, mina, hats gaiztoa eta hortzen galera aipa ditzakegu, arazo larriagoak sortuz garaiz konpontzen ez baditugu.\nGaixotasun honen ondorioa izan ohi da hortzetako higiene eskasa, horrek tartar pilaketa nabarmena sortzen baitu. Garbiketa egokia egin gabe, janarien aztarnak oietako txokoetan pilatzen dira, eta bakteriak ugaritzen dira. Horiek hortz kalkuluaren edo tartarraren itxura eragiten dute, hortzak hezurretik bereiztea eragiten duelarik. Tratamendu zuzena izan gabe, periodontitisa sor dezake.\nThe síntomas gingibitisaren jasaten ditugunen antzekoak dira, beraz erraz antzematen dira. Horien artean, hantura eta gorritasuna gingiletan, hemorragia, tartar pilaketa, halitosia, gehiegizko listua, pus isuria, mina, mastekatzeko zailtasunak eta hortzak galtzea aurkitzen ditugu. Seinale hauetakoren baten aurretik albaitari batengana jo behar dugu.\nEl diagnostikoa Ahozko azterketa sakon baten bidez egiten da, normalean odol eta gernu azterketarekin batera gaixotasun batzuk egotea baztertzeko. Batzuetan, gomaren edo bakterioen kulturen erradiografia edo biopsia ere beharrezkoa da. Gaixotasuna diagnostikatu ondoren, tratamendua hasiko da.\nNormalean a-rekin hasten da hortzetako garbiketa profesionala, batzuetan hortzik kaltetuenen erauzketa sartzen da. Ohikoa da, horren ondoren, antiinflamatorioak, antibiotikoak eta ahozko garbiketak maiz erabiltzea. Gainera, zenbaitetan beharrezkoa da elikadura ohituretan aldaketa batzuk egitea.\nGingibitisa ekiditeko modurik onena da prebentzioa. Eskuila garbitu behar dugu hortzak eta gure txakurraren gomak egunero, beti pintzelarekin eta txakurrentzako hortzetako pasta bereziarekin. Gainera, animalia horientzako espezifikoa den ahozko garbiketa eta ohiko albaitaritza kontrolak egitea gomendatzen da.\nArtikuluaren bide osoa: Txakurren mundua » Txakur orokorrak » Gaixotasun » Txakurren gingibitis sintomak\nNola irakatsi txakur bati pisu batean


Video chat erruleta - BIDEO-TXATA. Online Dating!\nVideo chat erruleta\nGarapena Internet teknologia, beste modu batzuk ere agertu\nDuela hamar urte, metodo bakarra Datazio zen benetako komunikazioa\nLehen, erabiltzaileek dagozkie, eta, ondoren, hitz egin zure gadget. Lehen chat erruleta agertu esker errusiako lizentziatua.\nJende asko gustatu ideia hau. Delako hori, nola bete ahal izango duzu pertsona bat bizitza beste nonbait planetako. Modernoa video chat gune berezi bat, non komunikatu ahal izango duzu presentzia webcam bat. Hauek dira, erraza eta erosoa menuak. Gune honen bidez aurkitu ahal izango duzu, lagun bat, bigarren oihala, zure arima mate, zure enpresa bazkide. Behar duzun guztia da, desira eta irekitasuna komunikatzeko. Estatistikak arabera, bideo-txata lagundu du milaka erabiltzaile aurki familia bat. Jakina, baliabide ez bermatzeko emaitza positiboa bilatu bigarren erdia, baina arrakasta aukerak nahiko altuak dira. Herri foroa da bisitatu eguneroko ugari mundu osoko erabiltzaileek. Beraz, bada, gogo handia dute, ondoren, lehenago edo geroago bat bete ahal izango duzu, pertsona bat, hala nola, batasun, hala nola, interesak eta, besteak beste, lehentasunak hemen. Batzuek uste duzu agian, baita bete gutun bidez. Baina iritzi hau da, oker denean, esan duzu korrespondentzia hori ezinezkoa da begi harremana. Ez dago, nahiz eta probabilitatea handia da iruzurra.\nNormalean, zerbitzu horiek baliabide eskaintzen dira doan\nBideo-txata ikusteko aukera ematen dizu pertsona hitz egiten ari zaren.\nEsperientziadun erabiltzaileek animatu dira joan online eta sortzeko, ordena eta espazioa.\nHau izango da, animatu atsegina elkarrizketetan. Ezagutu ahal izateko Internet, gainditzeko behar duzu sentimendua zapalkuntza. Izan ere, bideo-chat erruleta da diseinatu duten pertsonek, halaber, amets bat aurkitzeko atsegina laguna. Bada, azken erabiltzaileak desatsegina edo izanarren, beti izango duzu edo utzi, mugitu hurrengo erabiltzaileari. Bilaketa solaskide egiten da automatikoki. Erabiltzaileak parametroak ezarri lotutako adina, sexua, Zaletasunak, ezaugarri fisikoak, eta beste lehentasunak.\nEz da iritzi bat online hitzaldian dira askotan bezala hautematen zakar eta gaizto.\nGaur egun, sortzaileak aurkitu dute modu batera lan erabiltzaile eta gutxitzeko aukera haiekin harremanetan jarri.\nhelduen datazio guneak online free chat erruleta online free chat erruleta neska erregistroa bete bilerak chat erruleta neska online izen-ematea gabe gune datazio larriak online Datazio datazio harreman serio bat egiteko arakatu nire orria bideo Datazio neska batekin berriketan izen-ematea gabe


Zerrien sektoreak hiltegietan irizpideak bateratzea eskatzen du zerri azienda sailkatzeko | Consumer\nZerrien sektoreak hiltegietan irizpideak bateratzea eskatzen du zerri azienda sailkatzeko\nTxerrien sektorea prezio-krisian murgilduta dago, dio UPk. Erakunde horren arabera, abeltzainek zerrien truke ekoizpen-kostuen azpitik jasotzen dituzte prezioak, eta, beraz, ustiategien bideragarritasuna gero eta zailagoa da. Arrazoiak askotarikoak dira. Alde batetik, Europako txerri-merkatuak desoreka du eskaintzaren eta eskariaren artean, txerri-ekoizpena handia baita.\nBestalde, UPk dio abeltzainek aurreko urteetan baino garestiagoak direla lehengaiak (pentsuak, esaterako) Europan uda honetan izandako lehortearen ondorioz. Hala ere, hiltegietan zerriak sailkatu eta baloratzeko irizpiderik ez izatea da sektorearen arazorik larriena.\nUnió de Pagesos salaketak salatu duenez, arrantzaleen eta kanal-sailkatzaileen talde independenterik ez egoteak hiltegi bakoitzeko baremo eztabaidagarrien esku uzten ditu abeltzainak. Azken urteotan kanalen kalitatea handitu den arren, hiltegiek 10 eta 12 pezeta artean jaitsi dute prezioa azken bi urteetan, UPk dioenez.\nHori dela eta, sindikatuak administrazio eskudunei eskatu die irtenbideak bilatzeko Kataluniako ekonomiaren ekoizpen-sektore garrantzitsuenetako baten biziraupenerako. UPk dio hiltegietako kudeaketak kontrolatzeak bakarrik bermatzen dituela bidezko prezioak abeltzainentzat.\nkanalak mataderos-eu up zerri-sektorea


Abu 28, 2018\tNork:\toarsoaldea\t-\nHilaren 2an pasaiako Portuaren inguruan bizi garen herritarron lasaitasuna asaldatu zuen zortzi ordu iraun zuen dimentsio handiko sute batek. Kilometro askora ikus zitekeen, eta partikula ugari isuri zituen laino dentsoa eragin zuen suteak, eta Lezoko herritarrei –sutetik hurbilen zen herria– leihoak ixteko agindu eskatu zieten.\nHainbat lagunek, maskara jartzea ere erabaki zuten. Bizilagun ugari, berriz, kezkatuta gaude sua itzuli ondoren neurri handi batean Pasaiako Badiaren uretara isuriko ziren sua itzaltzeko baliatu zituzten 21.000 litro ur horiek zein eragin izan duten badiaren itsas ingurunean.\nAdministrazio moderno batek, bai Pasaiako Portu Agintaritzak, bai Eusko Jaurlaritzak –Ingurumen eta Osasun kontseilariak bereziki– hilaren 2an gertatu zenaren gaineko azalpenak emanak lituzke dagoeneko. Ez da hala izan. Zoritxarrez, hilabete pasata, ez dakigu ezertxo ere sutearen sorburuaz, ezta horrek arlo ezberdinetan izan duen eraginaz ere.Erantzun eta azalpen falta horren aurrean, Badian Bizi herritarren plataformak salaketa jarri zuen Gipuzkoako Fiskaltzan osasun publikoaren kontrako ustezko delitu batengatik hilaren 21ean. Ez doa inoren kontra, zehazki, salaketa hori, ikerketa abiatzeko eskatzen du.\nLezon, Pasaian edota Errenterian bizi garenok, tratu hobeagoa merezi dugu arestian aipatu ditudan erakundeen aldetik. Eskubidea dugu hilaren 2an zer gertatu zen, eta suteak izan zuen eragina ezagutzeko. Horrekin batera, noski, portuak egokitu egin behar dio bere jarduera Lezo, Errenteria eta Pasaiaren eguneroko bizitzari. Aukera izan behar du portuak herri horientzat eta ez buruhauste jarrai eta amaiezina, arazo gehien ematen duten trafikoekin, ez kasualki “trafiko zikina” deitzen duten txatarrarenarekin, zehazki.\nArantxa Tapia Ekonomiaren Garapena eta Azpiegituretako sailburuaren adierazpenak zoritxarrekoak izan ziren. Sutearen harira, aitzaki gisa, txatarrak jarduera sortzen duela adierazi zuen. Portuaren lan jarduera eta hemen bizi garenon segurtasuna eta osasunak ezin du, eta ez du bateraezina izan behar. Ez dugu bat edota bestearen arteko aukeraketa bat onartuko.\nGertatu zena berriz ere gertatuko ez dela bermatzeko ekintza sorta ziurtatu behar dute argi eta garbi portu agintaritzak, Eusko Jaurlaritzak eta Gipuzkoako Foru Aldundiak. Txatarra Kaputxinoetatik –Errenteria– Lezora mugitzea ez da kontua. Bideragarriak diren jarduketak izan badira. Halako trafikoetarako terminal berezitua abian jartzea posible da, lan horietako espazio eta operazioak optimizatuz eta murriztuz. Bien bitartean, inortxok ere, ez diezagula eskatu Oarsoaldeko bizilagunoi erabat saihets daitezkeen egoera eta gertaerak “saihetsezin” gisa onartzea. Nahi baduzue, ahal duzue.\nJose Manuel Ferradas, Errenteriako bizilaguna


'Musika Ikastetxeetan' programa 191 saiorekin itzuliko da irailean - Nafarroa - euskalerriairratia.eus\n'Musika Ikastetxeetan' programa 191 saiorekin itzuliko da irailean\nDatozen urteei begira programak hobekuntzak izanen ditu. Unitate didaktikoak prestatuko dituzte eta musikari gehiagok hartuko dute parte.\nMaría Solana Arana, jarduneko Hezkuntzako knotseilariak gaur goizean Musikariak Ikastetxeetan proramaren bigarren edizioa eman du ezagutzera, hain zuzen ere ikasturte honetan abiatu zen ekimena. 2018-2019 ikasturtean 88 saio eskaini dira 43 ikastetxeetan, eta datorrenean 191 saio izanen dira hala eskatzen duten eskoletan. Gainera, ekimena, 2023. urtera arte luzatzeko aukera izanen da.\nIaz egin bezala Musikariak Ikastetxeetan programa aurkezteko Solana kontseilariak abeslariak eta egun musika arloko protagonisten laguntza izan du, lehendabizi aurten abiatutako programaren balorazioa egin eta izango duen jarraipena aurkezteko. Kontseilariak adierazi duen moduan, “egitasmoak oso balorazio ona izan du eta Departamentutik jarraipena ematea erabaki dugu”. Horregatik, dagorren ikasturtean hiru urtez, 2022-23 ikasturtera arte luzatuko den, programan parte hartzeko aukera izanen da. Gainera, arlo didaktikoa indartu da horretarako unitate didaktikoak sortuz ikasgeletan lanean jarraitzeko aukera izateko.\nHezkuntza Departamentuak aurten abian jarri du “Musikariak ikastetxeetan” programa aitzindiaria, 14 eta 18 urte bitarteko gazteen artean musikaren bitartez euskararen transmisioa bideratzeko zuzendutako programa. Horretarako, abeslari zein musika sortzaileek ikasgeletara bisitak egiten dituzte eta ikasleei musika ohituren inguruan hitz egiten diete, abestiak zuzenean eskaini eta dituzten galderak luzatzeko aukera ematen diete. Besteak beste, “musikari horiekin gertutik hitz egin ahal izatea da programa honek duen garrantzia, luxu bat da ikasgelako ikasle guztiek, ezberdintasunik gabe, horretarako sarbidea izatea”, gehitu du María Solana kontseilariak. Hain zuzen ere irailetik aurrera izango dute aukera ikastetxeetan bisitak hartu nahi dituzten eskolek eskaerak egiteko aukera.\nEskaera egin ahal izanen dute DBH 3 eta 4 zein Batxilergoko ikasleak dituztenek, euskaraz edota euskara ikasgai moduan badute. Hezkuntza Departamentuko Euskara Atala arduratuko da programaren antolaketaz, izan ere datorren ikasturterako 191 saio aurreikusi dira, Nafarroako A eta D ereduko ikastetxe guztientzako.\n90 minutu inguruko saio bakoitzean, abeslariak bere ibilbidearen inguruko sarrera bat egiten du, eta ondoren musikaren jatorria eta bilakaera azalduko ditu. Gainera, beraien letrak sortzeko, idazle zein olerkariekin egiten duen lana azalduko dute eta beraien lana euskal musikaren ohituran kokatuko dute. Gainera, azalpenekin batera zuzeneko emanaldiak eskainiko dituzte.\nMusikariak Ikastetxeetan programako saioak oinarritzat hartuz, bgiarrengo edizioaren aurkezpenean ere Hezkuntza Departamentuko klaustroan musika ez da falta izan. Bertan izan dira, Mikel Inun, Rafa Rueda, Pelax, Zuriñe Hidalgo, Amorante, Xabi San Sebastiáneta Jon Gurrutxaga. Hartara, Maria Solana kontseilariaren hitzen ostean, Mikel Inunek “Da nola” abestia eskaini du eta jarraian Jon Gurrutxaga eta Amorantek tronpetarekin Txikia handi eta Hitz lauz abestiak eskaini dituzte.\nBitartean, Zuriñe Hidalgo abeslariak, ekimen honetan parte hartzeak musikarientzako dakarren esperientziaren inguruko balorazioa egin du, “guretzako aukera paregabea da eta ardura handi, batez ere emakume abeslariontzako, izan ere, neska gazteentzako erreferentzia izateko ardura dugu, gutxi baikara musikan gabiltzan neskak”.\n2019-2020 ikasturtean, 41 musikari gerturatuko dira Nafarroako institutuetara, horien artean: Alex Sardui, Eñaut Elorrieta, Gorka Urbizu, Ines Osinaga, Izaro Andres, Joseba Tapia, La Basu, Mursego, Maite Larburu, Gari edo Mikel Urdangarin.


"ZER JAN, HALAKO BAZTAN" AURKEZTU DU UDALAK ALBAITARITZAREN BABESAREKIN\nZer jan, halako Baztan herritarren artean bere honetako jatekoei buruz kontzientzia piztu eta tokiko ekonomia indartzeko Baztango udalaren iniziatiba da.\nGaur goizean egindako prentsa agerraldian, tokiko ekonomia eta elikadurari buruzko hausnarketa eta ondorioz ekimena aurkeztu du Baztango Udalak. Gure eguneroko kontsumo ohitura aldatzea norberaren eskuetan dago, horregatik konbidapena egin dute bere hontako produktuekin betetzera eguneroko saskia, tokiko ekonomian herritarrak eragile direla ohartzera.\nBere honetako jatekoak nekazal sektoreak ematen ditu. Sektoreak bizi duen krisia ez da oraingoa, aspalditik heldu da. Kontsumitzaileok zerbait egiten ez badugu, nekazaritza Baztanen desagertuko da eta tokiko ekonomia ahulagoa izanen dugu. Orduan, nork produzituko ditu kalitateko jatekoak? nork zainduko ingurua? Nork altxatuko hainbertze jakitate eta kultura?\nEskuorri bat publikatu dute, etxe guzietara ailegatu dena eta Udaleko web orrian ikus daitekena: zer jan, halako Baztan\nEskuorri honekin Baztango produktuei buruzko interesa piztu eta hauen garrantziaz oharatarazi nahi du Udalak. Betiko produktuak modu berrian prestatzeko modua erakutsi nahi dugu, produktu modernoak eginez, oraingo mundurat egokituak. Hiru errezeta ageri dira: ardiaren esnearekin baratxuri zopa, zenderena opilak eta ardi-esne flana.\nErrezetarekin batean, artzaintzaren balioa, ekoizpena, paisaiaren zainkete eta aber azaltzne dituzte. Sektoreari buruzko datuak agertu dituzte, Baztango ekonomian duten garrantziaz ohartzeko eta produktuen balio nutrizionalari buruzko argibideak izateko.\nErrezetak egiteko modua Belen Urrutia sukaldariak erakutsiko du eta Xaloan agertuko da, apirilaren 14, 21 eta 28an, 13:00etan eta 20:00etan\nEkonomia Nekazaritza Tokiko garapena Udala udala nekazaritza


SAREUSKA EGITASMOAK BOSGARRENEZ EGIN DUEN MINTZODROMOAREKIN EMAN DIOTE HASIERA EUSKARALDIARI BIDASOAZ BI ALDEETAKO 140 LAGUNEK\n4 urte ondoren berriz Irunera itzuli da aurten Mintzodromoa\nMendibil merkataritza guneko jatetxe eta zinemaren gunean egin da gaur goizean.\nIrun, Hondarribia, Bortziriak eta Hego Lapurditik etorritako kideek hartu dute parte aurten ere.\n2014ko abenduaren 3an antolatu zuen Sareukak lehen Mintzodromoa, Sareuska euskararen sarea sortu zen urte berean. Bidaso Txingudi Mugaz Gaindiko Partzuergoak, Hego Lapurdiko Euskal elkargoak eta Bortzirietako Euskara Mankomunitateak sortu zuten Sareuska, Bidasoaz bi aldeetako eskualdeetan euskararen erabilera bultzatzeko eta dinamizatzeko helburuarekin eta helburua hau garatzeko plangintzan txertatzen da Mintzodromoa. Ordutik urtero egin da; 2015ean Hondarribian, 2016an Donibane Lohitzunen, iaz Lesakan eta aurten bigarrenez Irunen.\nMintzodromoak, euskaraz mintzatzeko gune bat eskaintzea du helburu batez ere euskara ikasten ari direnei, praktikarako jauzia egin dezaten eta gaurkoan Mendibilek eskaini du paregabeko aukera elkar ezagutu eta elkarrekin mintzatzeko. Gainera, Euskaraldiari hasiera eman diote bertaratuek, bakoitzak bere txapa soinean zuelarik; Belarriprest eta Ahobiziek.\nJulian Iantzi aurkezleak gidatu du saioa eta 3 mintzagai izan dituzte gaurkoan bertaratuek, Euskaraldia, Kirola eta Kontsumo ohiturak. Partaideen artean hainbat aurpegi ezagun izan dira, antolatzaileek gonbidatutako Ane Saseta Bidasoa XXIeko presidentea eta igerilari ohia eta Ander Elosegi piraguista eta Jabier Muguruza kantautorea, Sareuska osatzen duten herrietako hainbat ordezkari politiko; Irun eta Hondarribiko alkateak eta zinegotziak, Bortzirietako euskara mankomunitateko lehendakaria eta arlo ezberdinetako hainbat kide, Gonzalo Carrión Hondarribiko arraunlaria eta Udaleko zinegotzia eta Carlos Malles Hondarribiko Blues jaialdiko zuzendaria eta Hondarribiko mintzalaguna besteak beste.\nEkintzari ere elkarrekin eman diote amaiera partaideek Iker Lauroba abeslariarekin batera, Euskal Herrian Euskaraz, Txoria Txori, arratsalde honetan eta Lau teilatu abestuz.\nBukatzeko datorren urtera arte agurtu ditu Iantzik guztiak euskara ikasleak zoriondu ditu eta guztiak animatu 11 egun hauetan gure ohiturak aldatzeko eta euskara gehiago erabiltzeko.


ELHUYAR Basque Research - Albistea: Iskemia-patologiei aurre egiteko bide bat aurkitu dute CIC bioGUNEko ikertzaileek\nHasiera > Albisteak > Iskemia-patologiei aurre egiteko bide bat aurkitu dute CIC bioGUNEko ikertzaileek\nIskemia-patologiei aurre egiteko bide bat aurkitu dute CIC bioGUNEko ikertzaileek\nNoiz argitaratua: 09/08/03 | Kategoria: Ikerketa | Gaiak: #Osasuna\nCIC bioGUNEko Biologia Zelularreko eta Zelula Amen Unitateko ikertzaileek eta Parisko Ikerketa Kardiobaskularren Zentroko talde batek (INSERM U970) ikerketa-lerro berri bat garatu dute terapia-bide berriak irekitzen dituena iskemia-patologiak, eta, oro har, gaixotasun kardiobaskularrak tratatzeko. 2005ean abiarazi zen proiektuak Bizkaia:Xederen eta Eusko Jaurlaritzaren Etortek programaren finantza-laguntza izan du, eta Circulation zientzia-aldizkarian argitaratu dute.\nIkerketan erabilitako estrategiak, HIF deritzon proteina aktibatzeak, iskemiaren ondorioz kaltetutako organoak birbaskularizatzea eta osatzea eragiten du; izan ere, odol-hodi jakin batetik odola ibiltzea eragozten duten buxadurek sortzen dituzte iskemiak. Buxadurak gorputz-adarren batean tronbosiak gertatzean, bihotzekoetan edo garuneko odol-hodietan ezbeharren bat gertatzean sortzen dira. Nabarmentzeko modukoa da gaixotasun kardiobaskularrak direla mundu osoan heriotza gehien eragiten dituzten gaitzak (Europako Batasunean heriotzen % 40 gaixotasun kardiobaskularrek eragiten dituzte; zenbakitan, urtean 2 milioi heriotza gertatzen dira horiengatik).\nOro har, odol-fluxu eskasaren eraginez oxigeno falta dutenean, zelulek HIF proteina aktibatzen dute. Iskemia-patologiaren bat duten pertsonetan, ordea, HIFa ez da behar bezainbeste aktibatzen.\nEdurne Berra doktoreak, Biologia Zelularreko eta Zelula Amen Unitateko buruak, adierazi duenez, erabaki zuten iskemia emandakoan neurriz gain sortzea HIF proteina, terapia-aukera interesgarria izango zelakoan. Ikerketarako eredu gisa erabiltzeko, sagu baten hankan eragin zuten iskemia, izter-arteria lotuta. Hau da, izter-arteria itxi zioten saguari. Odol-fluxurik ez egotearen ondorioz, saguaren hanka nekrosatu egingo litzateke, eta, denbora-tarte baten buruan, hil egingo litzateke.\nIkerketaren helburua izan zen izter-arteria itxitakoan kanpotik laguntzea, HIF proteina produzitzeko. Eta ikusi zuten horrela saguaren hanka birbaskularizatu egiten zela, eta ez zela endekapen-prozesuan sartzen.\nNola lortzen da HIF kantitate handian sortzea? Organismoak degradatu egiten du HIF proteina beharrezko ez duenean, eta degradazio hori PHD deritzen entzimek erregulatzen dute.\nEntzimek, zehazki, HIF proteina hidroxilatu egiten dute, eta hidroxilazio horren ondorioz degradatzen da proteina. Beraz, PHD entzimak inhibituta, ezin da HIFrik degradatu, eta hala pilatzen da. Berra doktoreak azaldu du PHDak inhibitzeko siRNAren bitartez isildu dituztela.


Zarauzko Triatloian zehar hidratatu zaitez Gold Nutritionen eskutik | Zarauzko Triatloia\nAzala » Zarauzko Triatloian zehar hidratatu zaitez Gold Nutritionen eskutik\nZarauzko Triatloian zehar hidratatu zaitez Gold Nutritionen eskutik\nZarauzko Triatloia ibilbide korapilotsua duen kirol-erronka da, partaideak beren ahalmenen muturreraino eramaten ditu-eta. Horregatik, triatloilari guztiek hidratazio egokia beharko dute lehiaketa osoan zehar.\nAurten, anoa gune desberdinetan Gold Nutrition etxeko Gold Drink edaria izango duzue, edari isotoniko zaporetsua. Bere formulak indize gluzemiko handiko karbono hidratoak (dextrosa eta maltodextrina), sodioarekin osatutako fruktosarekin, magnesioarekin, fosfatoekin eta kaltzioarekin bateratzen ditu, ariketa fisikoak egiten dituztenen errendimendua bermatzeko ezinbesteko osagarriak.\nIraupen luzeko ariketa fisikoak egiten dituztenentzat, triatloia kasu, Gold Nutrition oso erabilgarria da, gorputza deshidratazio maila gorenera iritsi eta odoleko azukrea murriztea eragozten baititu. Izan ere, kirolaria ez bada ongi hidratatzen, indarra era abiadura galtzeko arriskuak ditu, behar baino lehenago nekatuz. Honenbestez, hidratazioa egokia bada, errendimendua ere hobea izango da, baita errekuperazioa ere.\nZarauzko Triatloia poltsikoratzen lagunduko dizuen kalitate goreneko edari hau har ezazue!\nprevious post: Frogaren ondarea: triatletaren afaria\nnext post: Ehunka triatloilarik urteko erronka izango dute Zarautzen


Imanol Landaren bloga: 2008.09\nAlderdi eguna 2008!!!!\n2008/09/30. Ordua: 9:31 AM.\tIruzkinak: 0 Labels: alderdi eguna\tEuropako Mugikortasun Iraunkorraren Astea: III.Argazki digitalaren lehiaketa\n2008/09/26. Ordua: 10:24 AM.\tIruzkinak: 0 Datorren urriaren 15era arte zabalik egongo da, Europako Mugikortasun Iraunkorraren Astea dela-eta antolatutako III.Argazki digitalaren lehiaketan parte hartzeko epea. Lanen gaia “Klima aldaketa eta Getxoko aire garbia” izango da. Parte hartzaileek, bi kategoriatan banatuta (bata 14 urte artekoentzat eta bestea 14 urtetik gorakoentzat), argazkiak email bidez bidali beharko dituzte ingurugirolehiaketa@getxo.net posta elektronikora, mega bat gaindituko ez lukeen eta 500 k-ren azpitik ez legokeen JPG formatuan, lehiaketako gaiarekin lotutako izenburuarekin eta bere datu pertsonalekin. Parte hartzaile bakoitzak gehienez bi argazki bidali ahal izango ditu, eta berriak izan beharko dira. Haurrentzako sariak argazki kamera digitala eta MP3 erreproduzitzailea izango dira eta nagusientzat eta lau eta bi lagunentzako bazkaria ala afaria Algortako bi jatetxetan izango dira. Hautatutako obrak Algortako Villamonteko Kultur Aretoan erakutsiko dira eta gainera Udalak edonolako baliabide inprimatuan ala elektronikoan erreproduzitu ahal izango ditu. Baldintzak www.getxo.net/semanamovilidad web gunean ikus daitezke.Labels: argazkigintza, lehiaketa, mugikortasuna\tSanta Eugenia: auzo etxe berria kultura, artea eta elkarteentzako\n2008/09/24. Ordua: 2:07 PM.\tIruzkinak: 0 Tokiko Gobernu taldeak Santa Eugenia plazan izango den kultur eraikin berriaren proiektua idazteko eta lana zuzentzeko eta ikuskatzeko txostena martxan jarri du, 340.000 zenbatekoarekin. Hori sei hilabeteko epean esleitu ahal izango dela aurreikusten da, mota honetako kontratuek edukitzen duten ohiko epean, bere zenbatekoa kontuan hartuta, Europar Batasunaren Egunkari Ofizialean publizitatea atera behar delako. Ekipamendu kultur eta administratiboari zuzendutako eraikin berria Gobernu Taldeak Legegintzaldi Plangintzaren barruan duen jarduera nagusienetako bat da. Gaur egun Santa Eugeniako aintzineko eskolak dauden lekuan eraikiko da auzo etxe berri hau –eraikin zaharra botako baita- eta udalerriko Kultur Etxe nagusia izango da. Azpiegitura moderno eta potente izango da, Kulturari, Arteari eta, batez ere, Getxon dugun elkarte mugimendu garrantzitsuaren beharrei dedikatuta. MP3 fitxategiaren deskarga udalerriko Kultur Etxe nagusiena izango denaren informazioarekin.Ilusio handia sortzen duen proiektua da hau, eta udalerriarentzat proposatzen dugun modernizazio prozesuaren pieza berri baten aurrean gaude. Getxo berriaren aldaketaren oinarriak ipintzen ari gara, orain arte beste ekimenetan egin dugun bezala, hots, Metroaren lurperatze lanak; Getxo Antzokia berriaren eraikuntza –eraikin zaharra bertan behera botatzen urtearen amaieran hasiko dena-, edo Bake-Ederren eta gaur egun Areetako merkatuaren egoitzan kokatuko den “Biscaytik” proiektu teknologikoa. Aldaketa hasi da jada eta horren emaitzak epe laburrean ikusi ahal izango dira. Ezaugarriak Eraikin berria, bataz beste, 4.000 metro koadrokoa izango da, eta sotoa, 5 solairu eta atikoa izango ditu. Sotoan, makinagintzaz gain, biltegia, kamerinoak eta ekitaldi areto bat egongo da. Azken hori, eta arrapala erretraktil baten bitartez, beheko solairuan egongo da eta beste aretoarekin lotu ahal izango da –horrela lekua handituz-.Beheko solairuan, ekitaldi aretoaz gain, harrera egongo litzateke, hala nola, erakusketa gela, Herritarrei Arreta emateko Bulegoa (gaur egun zaharberritu beharreko eraikinean dagoena) eta administrarien bulegoak. Lehenengo solairuan nagusientzako eta haurrentzako liburutegiak aurreikusten dira; bigarren solairuan ludoteka bat ekitaldi askotarako (klaseak, ikastaroak, dantzak, multimedia…) gelak; hirugarren solairuan ikasteko gela, tailerrak eta kulturgunea (elkarteek erabiltzeko gunea); laugarren solairuan hitzaldietarako eta tailerrak egiteko gelak eta atikoan musika taldeen, dantzen eta abesbatzen entseiuetarako. Eraikin osoa Wifi gunea izango da. Lokalak erabiltzeko lagatze politika ez da aldatuko, hau da, ez da erabilera esklusiboa egongo inolako elkarterentzat. Eraikina zabalik egongo da egunero –asteburuak barne- eta ordutegia gaur egun dagoena baino zabalagoa izango da. Leku berri honekin ez bakarrik Errromo auzoa dinamizatzea eta bertoko parte-hartzea bultzatzea espero dugu, udalerri osokoa baizik.Eraikin berriaren lanak amaitutakoan, eta epe iragankorrean, Nagusien Etxea eta Udal Euskaltegia eraikin berrira joango dira, zerbitzu hauek Lope de Vega kalean dituzten egoitzak ere zaharberritu ahal izateko.Labels: artea, elkartea, kultura, santa eugenia\tEstatu Batuetako profesionalek gurutzontzien norako bezala Getxo hartu dute kontuan\n. Ordua: 11:23 AM.\tIruzkinak: 0 Gurutzuontzien konpainientzat geldiguneak eta txangoak antolatzen dituzten Estatu Batuetako profesionalek Getxo bisitatu berri dute Euskadira eta bere gurutzontzien turismorako dauden portu nagusietara egindako bisitaldi baten barruan. Bisita atzo, asteartean, amaitu zen. Bisita Bilboko Portu Agintaritzak antolatu zuen eta gure udalerrira etortzeaz gain, Euskadiko beste gune turistiko batzuetara joan ziren, tartean Bilbora, Bizkaiko kostaldera (Lekeitio, Gernika-Lumo, Urdaibaiko erreserba…), Araba, Vitoria-Gasteiz (auzo gotikoa, Santa Mariako katedrala, Marqués de Riscalen bodegak, Laguardia…), Gipuzkoa, Donostia (Chillida Leku, Loyola, Getaria..) Donibane Lohitzun, Biarritz eta Baiona. Ibilbide turistikoa Getxotik Turismo Bulegoak antolatutako bisita enpresa hauetako bezeroek eskatzen dutenari egokitu zen, horiek mundu osotik bidaiak egin dituzten pertsonak, erosteko ahalmen handiarekin, nagusiak eta tokian tokikoaren bila ibiltzen baitira. Getxon gurutzontzien kaia bisitatu zuten eta han Estatu Batuetako profesionalekin batera Aitor Soloeta, Getxoko Udaleko Turismo saileko zinegotzia, saileko teknikari bat eta Portu Agintaritzako bi ordezkari ere izan ziren. Aixerrotako errotako eta Galeako ingurura, Andra Mari auzora eta Algortara, San Nikolaseko plazatik Portu Zaharrera ere joan ziren. Han euskal dantzen eta musikaren erakustaldia izan zen eta baita pintxoen dastaketa ere. Areetan San Joseren Jauregitik eta Zugazartetik Bizkaiko Zubira joan ziren, pasarelatik Abra ikusteko. Amaitzeko shopping egin zuten (moda, gozokiak, bitxikeriak, delicatessen…) . Eskaintza zabala izan zen, bisitari estatubatuarren gustokoa. Ibilbidea amaitutakoan Getxori buruzko dossierra eraman zuten, eskaintza turistikoarekin eta baita udalerriaren ganeko inpresio ona ere. Horrek udalerriko profesionalak animatzen ditu beraiekin harremanetan segitzeko eta beren programazioetan izateko.Labels: gurtzuontziak, turismoa\tBerdintasuna bultzatzeko dirulaguntzak\n. Ordua: 11:02 AM.\tIruzkinak: 0 Getxoko Udalak emakumeen parte hartze politiko eta soziala errazten duten eta udalerrian gizonen eta emakumeen berdintasuna bultzatzen duten programetarako eta proiektuetarako dirulaguntzak eskatzeko epea zabaldu du. Honetarako Udalak gehienez 20.256 euro zuzenduko ditu, ondoren aukeratutako proiektuen artean banatzeko. Dirulaguntza emakumeek osatutako dirua irabazteko asmorik gabeko erakundeek eskatu ahal izango dute, beren helburua gizonen eta emakumeen arteko berdintasuna sustatzea eta emakumeek eremu guztietan parte hartzea lortzeko jarduerak egitea bada. Erakunde horiek Eusko Jaurlaritzako Elkarteen Erregistroan eta Getxoko Erakundeen Udal Erregistroan izena emanda eduki behar dute. Egoitza soziala Getxon izanda, aipatutako proiektuak egiten dituzten bestelako taldeek ere eskatu ahal izango dute dirulaguntza. Eskaerak Udaletxeko Erregistro Orokorrean eta Andra Mariko, Areetako eta Algortako Herritarrei Arreta egiteko Bulegoetan aurkeztu behar dira. Eskaerak aurkezteko epea datorren urriaren 20an amaituko da. Informazio gehiago: www.getxo.netLabels: aukera berdintasuna, dirulaguntzak\tAngelu - Getxo: auzapeza, zinegotzi eta lagunekin\n2008/09/22. Ordua: 2:02 PM.\tIruzkinak: 0 Angeluko Alkate berria den, Jean Espilondo jaunarekin egon ginen, Getxo-Angeluren arteko topagunea bertako udalaren laguntza zeukala adierazteko baliogarria izan zen bileran.Bestaldetik, bertako Ikastolan ere egon ginen. 72 ikasle, erainkuntza polita eta batez ere, arazo guztiak gainditzeko gogoarekin diharduten guraso talde on bat. Unkigarria izan zen benetan, eta nolabait hegoaldeko ikastolen hasierak etorri zitzaizkidan burura. Iparraldeko gurasoen egoera, hegoaldean eduki genuen bezain zaila bait da gaur egunean.Labels: Angelu, auzapeza, zinegotziak\tMugikortasun Iraunkorraren Astean bizikleta ibilaldia\n. Ordua: 11:43 AM.\tIruzkinak: 0 Labels: movilidad, sostenible\tAngelu-Getxo. Mila esker parte hartu duzuen guztiei\n. Ordua: 11:36 AM.\tIruzkinak: 0 Labels: Angelu, getxoztar, senidetzea\tAngelu-Getxo; euskaldunen arteko topagunea\n2008/09/19. Ordua: 3:06 PM.\tIruzkinak: 0 Getxo eta Lapurdiko Angelu herrietako 300 kirolarik inguru parte hartuko dute larunbatean, irailak 20, bi herriak senidetzeko eguna ospatzeko Angelun prestatu diren kirol lehiaketetan.Jolas eta kirol ekimena da, 2003. urtean Angeluk eta Getxok sinatutako adiskidetasun akordio baten barruan garatua. Beraren helburua bi herrietako bizilagunen arteko ezagupena eta harremanak bultzatzea da, gure kasuan kirolaren bitartez. Azken bi urteetako topaketa arrakastatsuak errepikatu gura ditugu. Lehenengoa Angelun izan zen eta bigarrena Getxon. Gainera, ezaugarri oso antzekoak dituzten bi herri hauek elkar ezagutzea bultzatu nahi dugu. Biak Euskal Herriko kostaldean daude, bizi-kalitate handia dute, eta turismoa sustatzeko joera garrantzitsua daukate.Eguna 10:00etan hasiko da, pilota partidekin. Angeluko Hardoytarrak esku-pilota eskolak antolatu ditu. Getxoko Esku Pilota eskolaren aurka jardungo du. Fadurako Igeriketa Klubeko gazteenak Anglet Olympique Natation-en aurka jardungo dute, Angeluko El Hogar instalazioen aurka. Era berean, Getxo Rugbyko beteranoek angeluar taldearen aurkako norgehiagoka egingo dute 11:00etatik aurrera, Stade Girouettes joko-eremuan.Arratsaldez, lehiaketak 16:00etan hasiko dira berriro. Getxo Surf Taldeko kideak Angeluko surflariekin arituko dira “plage du club” hondartzan. 16:00etan, zesta punta izango da Angeluko Euskal Jaiko protagonista. 17:00etatik aurrera, Angeluko “La barre”n beteranoen estropada, Angeluarrak eta Itxartu Dantza Taldea dantza taldeen erakustaldia, eta herri bietako herri kirolen elkarteko kideen eskutik indar jokoen erakustaldia ikusiko ditugu.Senidetze eguna “Salle Saint Jean”en bukatuko da, sari banaketarekin (19:00) eta despedida afariarekin (19:30).Labels: Angelu, senidetzea\tGetxoko VII. Erdi Aroko Azoka\n. Ordua: 1:52 PM.\tIruzkinak: 0 Labels: Erdi Aroko Azoka\tGetxon presio fiskala bi urtetan %9,1 jeitsi da\n. Ordua: 12:48 PM.\tIruzkinak: 0 Getxon presio fiskala bi urtetan %9,1 jeitsi da Gobernu Taldeak 2009rako tasak eta zergak berriro bere horretan uztea, hau da ez igotzea, proposatuko baitu. Zerga presioa bi urtetan %9,1 jeitsi dugu, aurten ez baita Kontsumoko Prezioen Indizea aplikatu eta datorren urtean ere ez dugu egingo, hau da, 2007ko tasak eta zergak ez ditugu ikutuko, hobari batzuk indarrean jartzeko ez bada. MP3 fitxategiaren deskarga.EUSTAT, Estatistikako Euskal Insitutoaren azken datuen arabera, erabaki horrek suposatzen du presio fiskalari dagokionez Getxo Bizkaiko 112 udalerrien zerrendako azken postuetan dagoela gaur egun. Lehenengo 50 udalerrien atzean gaude eta EAEko hiru hiriburuetatik urrun, gainera beraiek eduki ditzaketen antzeko kalitatezko zerbitzuak mantentzen. Getxoko tasen eta zergen gaineko benetazko irakurketa da hori Konszienteak gara bizi garen egoera ekonomiko zailaz eta horren arabera jokatzen ari gara udal zergak jeisten baina horren aurrean konszienteak ere izan behar gara, egoera ekonomikoak ere bere ondorioak dituelako Udalean, kontsumoari lotutako zergen eta tasen, merkatal aldaketen eta jarduera ekonomikoaren bilketan jeitsiera izango delako. Ildo horretan, Udalak diru gutxiago bilduko duela eta diru sarrera nagusia den Foru Aldundiaren Udalkutxa fondotik ere gutxiago jasoko duela. Beraz, presio fiskala jeisteko erabakia, erantzunkizunez saiatzen ari da topatzen politikak sustatzeko eta udal zerbitzuak emateko baliabide nahiko edukitzeko beharra eta auzokideei presio fiskala arintzearen arteko oreka.MP3 fitxategiaren deskarga.Krisiaren ondorioak arintzeko, Gobernu Taldeak datorren udal batzara zerga hobari batzuk indarrean jartzeko 6 proposamen eramango ditu, hain zuzen ere, jarduera ekonomikoa sustatzeko, energia garbiak erabiltzeko edo etxebizitza hutsik alokatzea bultzatzeko. Horrela, Ekonomi Jardueren Zergan kuotaren %50ko hobaria planteatuko da mugarik gabeko kontratuarekin epe zehatz batean langileen kopurua handitu duten enpreseentzat; zerga horretan martxan jar litezkeen kooperatibeentzat edo Kooperatibeen Batasunentzat edo Federazioentzat kuotaren %95eko hobaria ere proposatuko da. Eraikitze, Instalazio eta Lanetako zergan kuotaren %95eko hobaria planteatuko da interes bereziko edo udal erabilerako jardueretan, enplegua sortzeko eragin zuzena edukiko baitute. Ondasun Higiezinen Zergan Eusko Jaurlaritzaren hutsik dauden etxebizitzen programaren barruan utzitako etxebizitzetarako zergaren %50a jeistea proposatuko da eta gauza Berbera Foru Aldundiaren edo Udalaren antzeko beste programa batzuetakoetarako. Eguzkitik datorren energia aprobetxatzeko sistemak ipini dituzten etxeetarako ere %50ko hobaria ere planteatuko da. Azkenik, Trakzio Mekanikodun Ibilgailuen Zergan ingurugiroa hobetzeko motor hibridoak erabiltzen dituzten ibilgailuetarako %50a murriztea planteatzen da.Gainera datorren urtean familia ugarirentzat beste dirulaguntza zuzen batzuk proposatuko ditu Udalak, erosteko ahalmenari lotutakoak eta 2008koak hobetuko dituztenak. PSE-EErekin eta PPrekin egindako kontsulten erronda etsigarria PSE-EEk eta PPek negoziatzeko agertutako borondate eza nabarmentzekoa da. Lehenengoei ezin izan diegu gure proposamena azaldu, PPrekin batera ezohiko plenuan onartutako Udal Arautegi Organikoari eta tasen eta zergen gaineko akordioari lotutako auzi prozesuak konpontzen ez diren bitartean ez baitute negoziatu nahi; bigarrenek ez badugu beraien proposamenarekin bat egiten, ez dute bestelako proposamenik egingo eta beraiena guk ezin dugu onartu planteatzen duen zergen jeitsiera handiagatik.MP3 fitxategiaren deskarga.Labels: zergak\tAlango Osasun zentruaren inaugurazioa\n. Ordua: 12:43 PM.\tIruzkinak: 0 Labels: alango, osakidetza, osasun\tMesedeetako jaiak\n2008/09/18. Ordua: 1:42 PM.\tIruzkinak: 0 Irailak 19 ostirala* 13.00: Nagusientazko luncha eskoletako enparantzan* 17.30: Txupinazoa eta pregoia eskoletako enparantzan iazko koadrila "Zakatun" txapeldunaren eskutik* 18.00 Kalejira eskoletako enparantzatik Kale Nagusira txistulari eta buruhandien eskutik* 18.45: Koadrilen lehenengo pronak. Amistad kalean* 19.00: Ekitaldia Erromoko "Ochotea"ren eskutik* 20.30: Berbena adin guztientzako jendearentzat Amistad kalean, bertoko tabernen eskutik* 22.30: Berbena handia "Hakker" taldearen eskutik Eskoletako plazan* 23.00: happy hour tzonan Irailak 20 larunbata* 10.00: Diana. Guztiok kalera antolatutako ekintzataz gozatzera* 11.00: Umeen eguna eskoletako enparantzan eta Amistad kalean (Txikien koadrilen presentzia dirrigorrezkoa da). Pailazoak, Aurpegi marrazketa, puzgarriak, e.a.* 12.00: Herri kirolak eskoletako enparantzan.* 13.00: Hareaz eginiko figurak hondartzan "Erika Pedrosa"ren orointzapenean* 16.30: IV Triatlon ekitaldia Areetako Hondartzan txalupekin, koadrilentzako froga* 17.00: Mus txapelketa (Amistad kalean)* 20.30: Berbena adin guztientzako jendearentzat Amistad kalean, bertoko tabernen eskutik* 21.30: Kontzertua "White Wood" taldearekin eskoletako plazan* 22.00: "Triki ta ke " taldearen kontzertua eskoletako plazanIrailak 21, igandea* 10.00: Diana* 10.00: Marraskilo XI gastronomi lehiaketa Amistad kaleko alde zaharrak antolatua* 11.30: Marraskiloen X dastaketa Amistad kaleko Pablo Urzay jatetxearen eskutik* 12.00: "Gaurko gazteak" fanfarriarekin kaleetatik zehar* 12.30: Paellak, X. lehiaketa eskoletako enparantzan* 14.00: txapelketa Amistad kalean gure "La Reja"ko lagunen eskutik* 14.30: Karaokea eskoletako enparantzan* 17.00: Mus txapelketaren finala Amistad kalean* 18.00: Kuadrilen lehiaketaren azken proba eskoletako enparantzan, Play Back.* 19.00: Marrazkilo txapelketaren sari banaketa* 20.00: Berbena Amistad kalean* 19.00: Mesa Las Mecedes Gure Ama patroiaren omenez* 21.00: Koadrilen sari banaketa eskoletako enparantzan* 24.00: Txosnaren itxieraLabels: mesedeetako jaiak\tAISA + DENDAKETAN\n. Ordua: 11:33 AM.\tIruzkinak: 0 Aurten ere Getxoko Udaleko Euskara Zerbitzuak AISA, Etorkinentzako hizkuntza-harrera ikastaroa eta udalerriko dendariei zuzenduta DENDAKETAN bezeroei zerbitzua euskaraz emateko ikastaroa antolatu ditu. AISAren helburua etorkinek bertoko gizartea eta ohiturak ezagutu eta euskararen ikasketan lehendabiziko urratsak ematea da.60 orduko ikastaroa izango da, astean bi egunetan, 19:00etatik 21:00etara edo 20:00etatik 22:00etara, urritik otsailera eta matrikularen prezioa 10 eurokoa da. DENDAKETAN ikastaroak, besteak beste aurten lehendabiziz Getxo Enpresa eta Merkataritza elkartearen laguntzarekin, bezeroei zerbitzua euskaraz eskaiini ahal izateko hizkuntza eskaini nahi die merkatariei. Ikastaroaren ordutegia astearteetan eta ostegunetan 8:00etatik 9:30era edo 15:00etatik 16:30era izango da eta matrikularen prezioa 50 eurokoa da. Bi ikastaroetarako matrikula egiteko epea datorren urriaren 3an amaituko da Udal Euskaltegian (94 464 62 99), Lauaxeta Euskaltegian (94 430 47 34) edo J.A.Agirre Euskaltegian (94 460 66 71). Azkenik, Udal Euskara Zerbitzuak merkatariei doako itzulpen zerbitzua eta txartelak elebidunez ipintzeko laguntzak eskaintzen segitzen du eta poltsikoko hiztegi txiki baten 2.000 ale kaleratu ditu berriro, 8 hizkuntzatan agertzen diren 400 hizkirekin. Horiek Algortako Urgull kaleko z/gan dagoen Euskara Zerbitzuan har daitezke.Labels: AISA, dendaketan, euskara, ikastaroak\tGetxoarte 2008\n. Ordua: 8:06 AM.\tIruzkinak: 0 Getxoarte artista gazteen lan berritzaileak publikoari erakusteko aukera bilakatzen da. Arte Sortu Berrien Aretoan proposamen artistiko berriak ikusgai izango dira, eta diziplina ugarikoak: pintura, eskultura, argazkilaritza, ikus-entzunezkoak, muntaiak, etab. Horretaz gain, ezinbesteko topagunea da sortzaile berrientzat.abenduaren 5etik 7raAreetako Geltokia Plaza (metro geltokiaren ondoan)Ordutegia: 11.00/14.00 - 17.00/21.30Sarrera: 2 € Getxoko Udalak, Kultur Etxearen bitartez, Getxoarte 2008, Arte Sortu Berrien Aretorako deialdia zabaldu du, artista gazteen lana sustatzeko, zabaltzeko eta ezagutzera emateko asmoz. Horrela, Arte Plastiko eta Ikusizkoen adierazpide guztiak bultzatu nahi dira.Getxoarte 2008k 54 proposamen hautatuko ditu aurkezpen diren guztietatik. Aukeratutakoak 2008ko abenduaren 5etik 8ra Areetako Geltokia plazan jarriko den karpapean erakutsiko dira. Getxoarte, arte sortu berrien aretoan parte hartzeko izena emateko epea irailaren 19tik urriaren 17ra arte.Oinarriak parte-hartzekoLabels: Getxoarte, kultura, oinarriak\tGetxo Rugby Artearen aurkezpena\n. Ordua: 7:56 AM.\tIruzkinak: 0 Labels: aurkezpena, getxo rugby\tEuskara zure auzoan dago. Matrikulatu!!!!!\n2008/09/17. Ordua: 2:42 PM.\tIruzkinak: 0 Udal Euskaltegiak, Lauaxeta Euskaltegiak, J.A.Agirre Euskaltegiak, BAI&BYk eta Uztarri Euskaltegiak Getxoko 5 euskaltegi homologatuek, 2008/2009ko ikasturterako matrikulazio kanpaina berria aurkeztuko dute, besteak beste, Getxoko Udaleko Euskara Zerbitzuarekin elkarlanean. Era berean, beste urte batez, Udalak AISA, etorkinentzako hizkuntza-harrera ikastaroa eta DENDAKETAN, udalerriko dendariei zuzenduta, bezeroei zerbitzua euskaraz ematen ikasteko ikastaroa jarri ditu martxan. “Euskara zure auzoan dago. Matrikulatu” lelopean, aipatutako euskaltegiek, urtero bezala, mota desberdinetako ikastaroak, barnetegiak eta baita Interneten bidezko autoikaskuntza ikastaroak eskainiko dituzte, Uztarri Euskaltegiak izan ezik, horrek 16 urtetik beherakoentzako hezkuntza eskaintzen baitu. Matrikulazio epea irailean egongo da zabalik. 2008/2009ko ikasturtean Getxoko Udalak berriro euskaltegiei dirulaguntzak emateaz gain, euskara ikasten duten kolektibo desberdinetako lagun hauei ere laguntzak emango dizkie: baliabide ekonomikorik ez dutenei, ikasketak amaitu dituztenei, 12 urte edo gutxiagoko seme-alabak dituzten gurasoei, haur zaintzaileei, pediatrian eta ginekologian lan egiten duten sendagileri eta erizainei, haurtzaindegietako langileei, ikastetxeetan irakasle ez diren langileei, saltokietako langileei eta elkarteetako begiraleei. 2007ko ikasturtean 424 lagunek eskatu zuten laguntza eta Udalak 80.351 euro banatu zituen. Euskaltegietan 2.000 bat ikasle matrikulatu ziren. Jasotzaileek euskaltegian hartutako eskola-ordu guztien %85era joan dela egiaztatu behar dute edo Interneten bidezko ikastaroen maila gainditzea. Informazio gehiago:Euskara Zerbitzuan 94 466 00 10 telefono zenbakianeuskara.zerbitzua@getxo.net www.getxo.netLabels: eukara, euskaltegia\tEnplegu Topagunea\n. Ordua: 2:26 PM.\tIruzkinak: 0 Getxoko Udalaren Behargintzak, Enplegu eta Garapen Ekonomikorako Zentroak Enplegu-Topagunea izeneko egitasmoa jarriko du martxan datorren urrian, langileak bilatzen dituzten enpresak eta lana bilatzen duten pertsonak harremanetan jartzeko helburuarekin. Programaren bigarren edizio honetan, dendek Gabonetako Kanpainei begira egiten duten langileen eskaera handiari aurre egiteko asmoz, ahalegina merkataritzaren alorrean zentratuta egongo da.Deialdia lana bilatzen dutenentzatEgitasmoaren barruan, urrian zehar, merkataritzaren alorrean lan egin nahi duten getxotarrei eskaintzen diren lanpostuei, enpresek eskatzen dituzten langileen profilari, lan baldintzei eta beste gai batzuei buruzko informazioa emateko jardunaldiak aurreikusita daude. Horrez gain, lan eskaerak jasoko dituzte jardunaldi horietan, enpresa eta langileen arteko harremanak errazteko. Informazio-hitzaldiak Argia Fundazioaren lokaletan izango dira (Algortako Trinitate kaleko 10-B zenbakian), urriaren 13an, 10:00etan, eta urriaren 14an, 11:00etan eta 13:00an.Hitzaldietara joateko inskripzioa egiteko epea urriaren 8a arte egongo da zabalik. Deialdia langileak bilatzen dituzten enpresentzatBeste alde batetik, programak euren beharrak betetzeko langile egokiak bilatzea eta aukeratzea erraztuko die enpresei. Egitasmoa datozen hilabeteotan langileak kontratatzea aurreikusita daukaten merkataritzaren alorreko enpresei zuzenduta dago. Interesatutako enpresa guztiak aipaturiko telefono zenbaki eta posta elektronikoaren bidez jar daitezke harremanetan Behargintzarekin. Informazio gehiago lortzeko edota inskripzioa egiteko:Behargintza Enplegurako ZentroaAlgortako San Martin kaleko 17an94 466 01 40 telefono zenbakian behargintza@getxo.net helbide elektronikoaren bidez.Labels: behargintza, enplegu\tHegan arriskurik gabe\n. Ordua: 10:24 AM.\tIruzkinak: 0 Drogen kontsumoaren aurrean prebentzioaIrailaren 20an10:00etatik 15:00etaraEreaga hondartzaGizakia Fundazioak, Getxoko Udaleko Gizarte Zerbitzuekin elkarlanean, “Hegan arriskurik gabe” Jardunaldiaren hirugarren edizioa antolatu du. Helburua drogen kontsumoari lotutako gaiez herritarrak toki atsegin batean, Ereaga hondartzan, era ludikoan sentsibilizatzea izango da.Jardunaldia datorren larunbatean, irailaren 20ean, 10:00etatik 15:00etara, izango da eta herritar guztiei orokorrean eta bereziki haurrei, nerabei eta horien familiei egongo da zuzenduta. Horregatik, erakusketako kometen hegaldia, marrazketa-tailerrak eta kometak egiteko tailerrak, gaztelu puzgarriak, tirolina, rokodromoa eta batuka dantzari buruzko tailerra antolatuko dituzte. Gainera, Gizakia Fundazioko aditu batzuk gune informazio batean izango dira zalantzei eta galderei erantzuteko eta drogen kontsumoari buruzko liburuxkak banatzeko. Gizakia Fundazioak duela urte asko era desberdin batzuetan elkarlanean ari da Udalarekin eta bere programa guztiak zuzenduta daude getxotarrei baina 2003an lankidetza hitzarmena sinatu zuten, beren seme-alaben jokaerengatik kezkatuta dauden getxotarrak artatzeko eta aholkularitza emateko. Hori Hirusta Programaren bidez egiten dute, arrisku-jokaerak dituzten 14 eta 21 urte artekoei eta beren familiei zuzenduta. Urte hauetan Gizakiak Hirusta programaren bidez ia 200 herritar artatu ditu. Prebentzio eta bizimodu osasuntsuak sustatzeko helburuekin, Gizakia Fundazioa Bizkaian urtean zehar aurrera eramango duen “DANOK BATERA” lelopeko kanpainan lan egiten ari da.Labels: drogak, Gizakia fundazioak\tGazte Informazio Guneak gestionatzeko 9 dirulaguntza\n2008/09/15. Ordua: 6:13 PM.\tIruzkinak: 0 Gazte Informazio Udal Bulegoak irailaren amaieran zabalduko du udalerriko 13 Gazte Informazio Guneak gestionatzeko 9 dirulaguntzak eskatzeko epea. Hain zuzen ere, eskaerak Andra Mariko, Algortako eta Areeta-Erromoko Herritarrak Artatzeko Bulegoetan aurkeztu beharko dira irailaren 22tik 26ra Getxoko eta Leioako Lanbide Hastapenerako Zentrorako dirulaguntza izan ezik, horren eskaera egiteko epea urriaren 13tik 17ra bitartekoa izango baita.Gainontzeko Gazte Informazio Guneak hona toki hauetan daude: Julio Caro Baroja, Aixerrota eta Fadura Institutoetan, Azkorri eta Nuestra Señora de Europa ikastetxeetan, San Nikolas Ikastolan, Gizarte Zerbitzuen Familia eta Gazteen Programaren egoitzan, Fadurako Kiroldegiko Ikasketa Gelan eta igerilekuetako sarreran.Gaien arabera antolatutako panelak izaten dira eta horietan, besteak beste, gazteei lotutako lanari, hezkuntzari, astialdiko eskaintzari, dirulaguntzei eta iragarkiei buruzko informazioa agertzen da.Aurreko ikasturtean egin zen bezala, 13 paneletatik 9 egoitza horien erabiltzaileei edo panelak dauden ikastetxeetako ikasleei emango dieten dirulaguntza batzuen bidez gestionatuko dituzte.Sei beka ikastetxeetara joango dira eta ikasturte osorako zenbatekoa 470 eurokoa izango da; Fadurako Kiroldegikokoarena 665 eurokoa; zortzigarrenarena, CIPekoa, 445 eurokoa izango da eta azkena Famila eta Gazteen Programaren Egoitzarena 570 eurokoa.Oinarriak datorren irailaren 12tik aurrera www.getxo.net helbidean egongo dira ikusgai eta Gazte Informazio Bulegoan ere, Algortako Etorbideko 98 zenbakian dagoen Tangora Etxean.Labels: Gazte Informazio Guneak, gazteria\tEmakumeentzako Jabekuntza Eskolak: ikastaro eskaintza eta plaza gehago\n. Ordua: 6:02 PM.\tIruzkinak: 0 Datorren irailaren 15etik 19ra zabalik egongo da Emakumeentzako Jabekuntza Eskolaren 2008-2009ko ikasturtean parte hartzeko aurre inskripzioa egiteko epea. Sareko proiektua da eta bertan Getxoko, Ermuako, Basauriko eta Ondarroako Udalek hartzen dute parte. Eskolaren helburua emakumeen parte hartzea bultzatzea da, politikan eta gizartean eta urterik urte sendotzen ari da emakumeen gogoeta, trebakuntza eta elkartze gune gisa, horien artean interes handia pizteaz gain, ikasturtearen hasierari buruz galdetzen jasotako dei ugarik erakusten duenez.Bosgarren edizio honek 274 plaza (iaz baino 94 gehiago) eta 17 ikastaro (iaz 12 izan ziren bitartean) eskainiko ditu eta honako trebakuntza lerro hauek mantenduko ditu: emakumeen nortasuna eta subjektibotasuna, komunikazioa, feminismoa eta munduko emakumeekiko elkartasunaren eta trukearen lerroa. Ikastaroak Algortako eta Erromoko Kultur Aretoetan eta Algortako Juan Bautista Zabala ikastetxean izango dira. Informazio gehiagoLabels: berdintasuna, emakumeak, Emakumeentzako Jabekuntza Eskolak\tGobelaurre parkea, proiektua eta parte-hartzea\n2008/09/12. Ordua: 1:54 PM.\tIruzkinak: 0 Udal Gobernu Taldeak Erromoko Serantes eta Gorbeia kaleen artean kokaturiko Txabarri Zuazo (Gobelaurre izenarekin ezagutua) parke berriaren proiektua aurkeztu du. Egitasmoaren barruan sartzen dira berdegune berriak eta jolasteko hiru gune ezberdin: umeentzat, pertsona nagusientzat eta kirol ekipamendua. Horrez gain, parkean gaur egun dagoen oinezkoentzako gunea ere birgaituko dute. Proiektua gauzatzeko aurrekontua 1,8 milioi eurokoa da, eta lanak esleitu ondoren, horiek egiteko epea 5 hilabetekoa izango da. Herritarrek datorren udan erabili ahal izatea espero da. Proiektuak datorren irailaren 27tik urriaren 5era bitartean ikusgai egongo da Erromon, oraindik zehaztu gabe dagoen toki batean eta hori iragarriko da. Aurrekoetan bezala, inguruko auzokideen ideiak eta iradokizunak bildu nahi ditugu proiektua aberasteko. Proiektuak berak Gobernu Taldeak auzoa aldatzeko eta hobetzeko duen konpromisoa uzen du agerian, orain martxan dauden edo burutu diren beste batzuk izateaz gain, esate baterako Errekagane kaleko erreforma edo Errekagane parkea.Jarraipena ere izango dute beste egitasmo berri batzuekin, tartean, Luis López Osés kalearen berriztapena eta Santa Eugenia eskoletako eraikinean jarri beharreko beste Herritarrentzako Gune bat. Proiektua adin guztientzako guneak eskaintzen saiatuko da eta aldi berean akzesibilitatea hobetzen, gaur egun dauden ia altuera guztiak desagertuko direlako.Lanen ezaugarriakLanak 6.200 metro koadroko azaleran eramango dira aurrera. 600 metro koadroko kirol askotarako pista egingo da, saskibaloian, futbolean, boleyn… jolasteko; umeek jolasteko gunea (300metro2) eta bigarren fasean estali egingo da euria egiten duenean erabili ahal izateko; eta pertsona nagusiek kirola egin ahal izateko gunea (200m2). Gainontzekoa oinezkoek paseatzeko eta ondo pasatzeko izango da. Horrez gain, sarbide berriak ere sortuko dituzte -ingurua irazkorrago bihurtzeko eta akzesibilitatea hobetzeko-, berdeguneak berrantolatuko dituzte, tamaina handiko arbolak bere lekuan uzten eta loregintzaren elementu berriak jartzen, eta oinezkoentzako ibilgune zabalak ere atonduko dituzte ibiltoki nagusietan. Beste alde batetik, eskailera-atala murriztuko dute; Ur Partzuergoaren bulegoa dagoen zabalgunera joateko sarbide zuzena jarriko dute (gaur egun dauden arlanpa eta eskailerarik gabe), eta euri-uren sarea ere berrituko dute; horrez gain, udal argiztapen-sare publikoari ere egokituko da. Gaur egungo umeentzako jolasguneen ondoan dagoen iturria lekuz aldatuko dute, aurreikusita dagoen aisialdirako ekipamendu berriatik hurbilago eta zentratuago egon dadin; eta hiriko altzari berriak ere jarriko dituzte.MP3 fitxategiaren deskarga Gobernu Taldearen Romoko apostuarekin, auzoa aldatzeko eta hobetzeko proiektu eta ekimenekin.Informazio gehiago: PDF fitxategiaren deskarga Haurren gunea eta kirol kantxarekin.PDF fitxategiaren deskarga Hiri-altzariekin.Txabarri Zuazo (Gobelaurre) Parkearen urbanizatze informazio ososLabels: Gobelaurre parkea, Hirigintza\tMugikortasun Iraunkorraren astea irailaren 16tik 22ra\n. Ordua: 1:37 PM.\tIruzkinak: 0 Herritarrak hiri komertziotan erosteko txartelak banatuko dituen “Erosi Getxon” kanpaina, bizikletaz ibiltzen ikasteko ikastaroa eta gidatze eraginkorrerako klaseak izango dira Getxoko Udalak irailaren 16tik 22ra izango den Mugikortasun Iraunkorraren Astea ospatzeko antolatutako egitarauaren berritasun nagusiak. “Aire garbia guztiontzat” lelopeko aurtengo edizioaren helburua da herritarrak hirietan izaten diren mugikortasun arazoez eta aldi berean horiek bizi kalitatean duten eraginaz kontzientziatzea. Getxok beste urte batez ekitaldi beteriko egitarauarekin egingo du bat ospakizunarekin, Inguruneko Tokiko Foroak diseinatuta eta norberaren ibilgailuak gehiegi erabiltzeak eragiten duenaren ganeko kontzientzia sortzeko helburuarekin. Informazio gehiagoLabels: mugikortasuna\tGetxoko XXII. Habanera eta Itsas-abesti Jaialdia\n2008/09/11. Ordua: 9:27 AM.\tIruzkinak: 0 Irailaren 11tik 13raKontzertu guztiak Areetako Geltokiko Plazan (karpapean)20.00 h.Sarrera dohainikIrailaren 11tik 13ra, Habaneren eta Itsas Kantuen Jaialdiak Getxoko musika jaialdien zikloa amaituko du, gure herrian harrerarik onenetakoa duten generoetako batekin, itsas tradizio handia dugu eta. Horrela, hiru egunez jendeak hiru kontzertu entzun ahal izango ditu Getxon, estilo ugaritako artista eta taldeek emango dituztenak.Jaialdiaren hogeita bigarren edizioan, Biotz Alai abesbatza getxotar ezaguna izango da jaialdia inauguratzeko arduraduna, habaneren eta itsas kantuen errepertorio zabala erakutsiz. Abesten dituzten kantuen artean betiko abestiak, kantu berriak eta antzinakoen moldaketa berriak daude.Bigarren egunean, Mediterraneoko habaneren txanda izango da, L’Espingari kataluniarren eskutik. Talde beterano hau 1982an hasi zen kantuan. Gaur arte egin duten bide luze eta oparo honetan, gure mugen barruan eta kanpoan jardun dute, habaneren doinuak eta beste genero batzuetako abestiak zabalduz, hala nola, “tabernako kantuak” izenekoa.Amaitzeko, jaialdia hilaren 13an (larunbata) bukatuko da, Brisas Do Mar de Corma galiziar taldearen emanaldiarekin. Oso abesti ezberdinak kantatuko dituzte: betiko habaneretatik hasita eta Galiziako itsas kantuetaraino.Ohi den legez, Areetako Geltokiko Plazako karpan antolatu da ekitaldia. Horrela, eguraldi txarra izan arren kontzertuak ongi egingo direla ziurtatuko dugu. Emanaldi guztiak dohainik izango dira.Gainera, aurten, jendeak Itsasoko Azoka bisitatu ahal izango du jaialdiaren esparru berean. Bertan, bisitariek gastronomiako produktuak eta itsasoarekin zerikusia duten artikuluak erosi ahal izango dituzte. Era berean, “Getxo eta itsasoa” argazki erakusketa izango dugu. Bertan, itsasoaren munduarekin zerikusia duten argazkiak erakutsiko ditugu.EgitarauaLabels: habanera jaialdia, itsas-abesti, musika\tGetxo marka\n2008/09/10. Ordua: 8:41 PM.\tIruzkinak: 0 Labels: futbola, getxo marka, kirola\tGobela ibaiaren egokitze proiektua dela eta\n. Ordua: 5:33 PM.\tIruzkinak: 1 Gobela ibaia egokitzeko eta inguruneko berreskuratze egitasmo hidraulikoa Uholdeetako Batzorde Bereziak datorren astean egingo duen bileran aztertuko dute eta bertan kaltetuen elkarteetako ordezkarik parte hartuko dute. URA, Eusko Jaurlaritzaren menpeko erakundeak (hori baita erakunde erantzulea) idatzitako proiektuaren nondik norakoak udal teknikariek aztertu ondoren egingo dute hausnarketa hori. Udalak URAren eta Eusko Jaurlaritzaren arduradunekin hiru bilera burutu ditu Getxoko Ibaian egin beharreko lanak arintzeko helburuarekin. Era berean, Uholdeetako Batzorde Berezi horretan (Udalbatzako alderdi guztien ordezkarien partaidetzarekin) laguntzen gestioaren egungo egoera aztertuko dute eta baita ibaian eta udal saneamendu sarean burututakoak ere. Hain zuzen ere, saneamendu sarean egindako ikusketari dagokionez, sare hori hobetzeko agindutako proiektuen egoera ere ikertuko dute. Oraindik ibaiaren egokitzea egiten hasi ez delako pertsona batzuek urduritasuna sentitu izana ulertzen dugu, baina Udalak aurreikusitako eta gure eskumenak diren lan guztiak egin dituela ziurta diezaiokegu. Horien artean saneamenduaren sarearen garbiketa eta askatzea azpimarratu daiteke (sare osoa telebista kamaren bidez ikuskatu da Ollarretxetik Etxezuriraino, Aiboako goi partea barne; egoeraren mapa berria egin da eta datu bezala, saneamendu sare horretatik 6 tona harri kendu dituzte). Era berean, Gobela ibaiaren garbiketa egin da (uholdeek utzitako hondakinak kentzeko) eta orain, joan den irailaren 1az geroztik, Gobela ibaiaren uberkaren sastraka kendu da. Lan horiek ezin izan dira lehenago egin, Eusko Jaurlaritzako Ingurugiroko araudiak ez duelako uzten, horren arabera, horiek irailetik otsailera bitartean baino ezin baitira egin. Azkenik esan, herritarrak etxeetan berriro sartzeko laguntza guztiak bideratu direla eta uholdeak zirela eta kaleratutako dekretuetako gainontzeko gauzak ere bideratzen ari direla. Beraz asko dago egiterik baina bidean gaude.\tGazteentzako tailer eta ikastaroak '08\n. Ordua: 12:47 PM.\tIruzkinak: 0 Magia ikastaroa Sabel dantzaSukaldaritza: munduko jakirik zaporetsuenak eta txokolatearen plazerraSukaldaritza: bizirauten ikasiIzena emateko moduak:Gazteentzako Informazio Bulegora deituz. Telefonoa: 944.660.353Mezu elektronikoa bidaliz: gaztebulegoa@getxo.net. Zure izena eta nahi duzun tailerra edo ikastaroa jarri behar dituzu, eta harremanetarako telefonoaren zenbakia ere bai (ahal dela, sakelako telefonoa)Internet-en bidez hurrengo formularioan. SMS mezua bidaliz 667.600.740 zenbakira. Zein tailer egin nahi duzun adierazi behar duzu. Zurekin harremanetan jarriko gara.Gazteentzako Informazio Bulegoan (Tangora Etxea, Algortako etorbidea, 98)Informazio gehiagoLabels: gazteak, ikastaroak, tailerrak\tFolk Getxo BBK-k 64.000 lagun bildu ditu\n2008/09/08. Ordua: 10:06 AM.\tIruzkinak: 0 Lau eguneko Kulturen arteko jaialdian inoiz baino lagun gehiago bildu dira Atzo bertan amaitu zen 24. Folk Getxo BBK jaialdia Elíades Ochoa sonero kubatarra ospetsuaren eskutik. Aurtengo edizioak inoiz baino lagun gehiago bildu ditu eta, guztira, 64.000 bat pertsona izan dira Getxon munduko musiken inguruan. Lau egunetan zehar, jaialdiak hainbat kultura eta herri ezagutzeko aukera eman ditu eta 13 kontzertu eskaini dira. Musika saioez gain, beste hainbat jarduera egon dira jaialdian: kaleko banden desfileak, ekimen solidarioak (Munduko Azoka, Bidezko Azoka), Munduko Terraza, haurrentzako ekitaldiak eta Kulturen Gunea. Horrek guztiak jai-giroa eta kulturen arteko harremana bultzatu ditu jaialdian. Lau egunetan ez da gorabeherarik egon eta eguraldia ezin hobea izan da jaialdiaz gozatzeko.Areetako Geltokia plazan izan diren kontzertu nagusietan, musika eskaintza anitza eta kalitatekoa izan da. Saio guztien artean The Chieftains talde irlandarrarena gailendu behar da, arrakastatsuena izan baitzen. Guztira, 9.000 bat pertsona egon ziren Areetako Geltokia plazan. Karpa bete zenez, horietako askok bideo-pantailez baliatu ziren kontzertua ikusteko. Ismaël Lôren saioan ere gauza bera gertatu zen, artista senegaldarrak 8.000 lagun erakarri zituen eta. Elíades Ochoaren musikak, berriz, 5.000 pertsona bildu zituen azken egunean. Azkenik, agertoki nagusiaren egitaraua Korrontziren kontzertuaz osatu da. Euskal taldeak bere azken laneko kantak grabatu zituen zuzenean eta 2.000 lagun egon ziren saioan. Arratsaldeko kontzertuei dagokienez, guztira, 5.000 bat lagun ekarri zituzten Erromoko Santa Eugenia plazara. Aurten Mexikoko Mariachi Imperial Aztecaren musikaz, Qui Hi Ha? talde katalanen fusio-erritmoez, Xabi Aburruzagaren trikitixa doinuez eta Asturiaseko Banda Gaites Llacínen tradiziozko musikaz gozatzeko aukera izan dute ikusleek. Azken talde horren saioa izan zen arrakastatsuena.Azkenik, egun bakoitzeko eskaintzari amaiera ematen zioten Munduko Terrazako saioek 4.500 bat lagun ekarri dituzte Getxora. Bertan honako talde hauek jardun dira: Odaiko Percussion Group, Alann Bique eta Calima. Calima taldearena izan zen, hain zuzen ere, jende gehiago bildu zuen kontzertua.BestelakoakJaialdian ez dira haurrentzako jarduerak falta izan. Besteak beste, tailerrak, ludoteka bat eta ikuskizunak egon dira goizero. Bestalde, kaleko bandak Getxora etorri dira aurten ere; lau egunetan, kaleetan jardun dira atsedenik gabe eta, pasa den larunbatean, milaka lagun bildu zituzten Bizkaia Zubiko plazan hasi zen desfile ikusgarrian. Azkenik, gune solidarioak Folk Getxo BBK jaialdiaren gune arrakastatsuenetariko bat bilakatu da. Munduko eskulangintzak, Bidezko Merkataritza eta hainbat gastronomia bildu dira bertan, besteak beste. Halaber, Getxoko Udaleko Immigrazio Zerbitzuaren Kulturen Gunea eta zenbait elkartek eta GKEk antolatutako ekimen eta jarduerak ezinbestekoak izan dira aurtengo jaialdiaren arrakasta lortzeko.Labels: Folk Getxo BBK jaialdia\tKorrontzi, Getxon zuzenean grabatzen\n2008/09/04. Ordua: 12:27 PM.\tIruzkinak: 0 Getxoko Nazioarteko Folk Jaialdia baliatuko du Trikiti doinuaz ardatz dituen Mungiako taldeak, gaur bertan, zuzeneko diskoa grabatzeko. Gainera diska berria "Getxo" izenburuarekin argitaratuko dute.Informazio gehiago: KorrontziLabels: Folk Getxo BBK jaialdia, korrontzi, musika\tII. Getxoko Miliak iraupen-erdiko euskal korrikalari onenak eta estatuan eta nazioartean nabarmenak direnak batuko ditu larunbat honetan\n2008/09/03. Ordua: 3:22 PM.\tIruzkinak: 0 Algortako kaleetan egingo da II. Getxoko Milia larunbat honetan, irailak 6, Geltoki plazan izango duela irteera eta helmuga. Getxoko Atletismo Taldeak eta Itxartu Taldea kirol-kultur Elkarteak Getxoko Udalaren laguntzarekin antolatuta, antolatzaileek lasterketari jarraipena emateko asmoz berrartu dute bere lehen ekitaldia 1987an ospatu zuen atletismo proba hau.Lasterketa gizonezko zein emakumezkoen maila guztietan korrituko da, umeak mailatik junior, senior eta elite mailetara, eta nazioarteko maila du. Parte-hartzaileak oraindik guztiz zehaztuta ez badaude, elite karreretan iraupen-erdiko euskal korrikalari onenek (besteak beste Belit Solar, Cristina Petite edo Iraia Garcia, nesketan, eta El Miludi, Mastati edo Borja Mayer, gizonezkoetan), Estatuko lehen mailako batzuek (Maria Antonia Torres, Mercedes Palacios, Pilar Alonso eta Iris Fuentes Pila kantabriarrak beste batzuen artean), eta nazioartekoak ere (Suzzanne Hasler belgiarra, Bensaid Driss eta Almad Bouziani marokoarrak eta Meter Bomo eta Victor Bitor kenyarrak”, Dimas Ramosek, Getxoko Atletismo Taldearen presidenteak gaur goizean prentsaurrekoan aurreratu duenez.Ricardo Ansoteguik, Itxartu Taldearen presidenteak, bere aldetik, datorren urtean ekimen hau nazioarteko maila lortu nahi duela azpimarratu du.Egutegia eta ibilbideaProbaren irteera 18:00etan izango da txikienekin. Hauek milia laurdena egingo dute eta ondoren, ordubeteko tartean, gainontzeko kategoriak aterako dira, bata bestearen atzetik.Lasterketaren antolatzaileek azaldu dutenez, zirkuitua herri barruan da, “etorriko diren ikusleek errez ikusteko modukoa eta kanpotik etorriko direnentzako oso egokia, Algortako metro geltokian bertan baitago”. Zirkuituak 353 metro ditu, beraz, lau itzuli eta erdi eman beharko diote korrikalariek. Ondorioz ikusleek bost aldiz igarotzen ikusiko dituzte kirolariak. Lasterketa Atletismo Federazioko epaile talde batek kontrolatuko du.Lasterketan parte hartzeko izenemotea dohan da, gizonezkoen senior eta eliteko gizonezko zein emakumezkoentzat ezik, hauek antolatzaileek gonbidatuta etorriko direlako. Gainontzeko guztiek info@itxartu.com posta elektronikoaren bitartez eman ahal izango dute izena datorren ostiralera arte, hilaren 5ra arte, 19:00etatik 20:30a arte, Itxarturen Algortako Batzokiko bulegoetan (Algortako Etorbideko 104ean) edo Kantxa Kirol Moda dendan\t[Gaztelerazko bloga] Bilatu ilanda.eu blogean


Buletina 2019-03-29 — dantzan.eus\nHemen zaude: Hasiera › Buletina › Buletina 2019-03-29\nAmets Bide 2019/03/29\nOrain 5 urte abiatu zen Goierriko erromeri biraren aitzakian, Goierriko dantza talde ezberdinen elkarlana eta aurten 5. urtea egitera doaz. Ekimen honen baitan, dantza taldeen harremana indartu eta dantza sustatzea izan dira helburu eta aurten urrats bat aratago eman nahian, I. Goierriko Erromeri ...\nJudith Rivas matematika irakasleak “Pasos de baile a ritmo de matemáticas” hitzaldia eskainiko du apirilaren 2an Bizkaia Aretoan. EHUko Zientzia eta Teknologiaren 50. urteurrena ospatzeko aurreikusi diren ekitaldien barruan antolatu da. Rivasek matematika eta dantzaren arteko loturak azald...\nKezka dantza taldea 2019/03/28\nDantzan Ikasi 2019/03/28\nIbis Albizu dantza ikerlariaren hitzaldiaz gozatzeko aukera izan genuen p asa den martxoaren 9an Donostian, San Telmo museoan . Santurtziarra, filosofian doktorea, ballet akademikoaren oinarri filosofikoen edota dantzaren teoriaren inguruko ikerketan dabil buru-belarri. Balletaren sorrera garaia...\nLucia Lakarra eta Iker Murillo ballet dantzariek Gure Ametsa Dantzaldia eskainiko dute apirilaren 29an, Dantzaren Nazioarteko Egunean. Gala horretan Milaneko Scala Teatroko eta Victor Ullate Balleteko izarrak izango dira oholtzan gainean. Lucia Lakarra eta Iker Murillo artistek errealitate bihur...\nKezka dantza taldea 2019/03/26\nAritz Ibañez Lusarreta 2019/03/25\nEibar 2019 martxoaren 8ko irradaka\nMartxoaren 8an emakumeek hartu zuten Eibarko Untzaga plaza. Iaz Iruñean egindako eredura, irradakan dantzatu ziren, batak besteari eskutik helduta, borobilean, kantuz eta dantzan denak batean. Irradaka, M-8, Eibar, 2019-03-08. ...\nD antzek eta dantzariek presentzia handia izan zuten Eusko Ikaskuntzaren VII. kongresuko ekitaldian. Euskal kulturaren hainbat pertsona ospetsuren ekimenez eta Eusko Jaurlaritzaren babespean, Eusko Ikaskuntzaren VII. Kongresua egin z en 1 948 . ...\nBerriki Espainiako Dantzako Sari Nazionala jaso duen Kukai dantza konpainiak Erritu ikuskizuna aurkeztu du Dferia 2019 azokan. Erritu, Kukai, Sharon Fridman koreografoa eta David Azurza kontratenorraren arteko elkarlanaren emaitza da. Bizi bidaia bat kontatzen da Erritun, bizitzako etapak zeharka...\nBurgaintzi dantza taldekoak eskualdunak eta sorginak dantzatzen ageri zaizkigu bideo honetan. 1989ko otsailaren 12an Aiziritzeko frontoian eman zuten kabalkadako irudiak ditugu. Bolantak, basandereak, andere xuriak eta gorriak ageri dira dantzan bi lerrotan kokatuta. Fauxtin Bentaberriri egozten om...\nNaiz: 2019/03/23 Errefuxiatuen egoeraren berri ematen duen dantza ikuskizuna\nNaiz: 2019/03/23 «Niretzat dantza tradizionala oinarria da, eta garaikidea, heldutasuna»\nHamaika Telebista: 2019/03/22 Larart proiektuak ikuspegi soziala emango dio Loraldia Festibalari\nKanaldude: 2019/03/26 Anhauzeko ihauteriak 2019\nBaleike: 2019/03/25 Lucia Lacarrak 'Gure Ametsa' emanaldia eskainiko du Kursaalean\nBerria: 2019/03/28 Soinuarekin bezain ona giroa jartzen\nDeia: 2019/03/27 Juanan Aroma, una vida tocando el txistu\nEitb: 2019/03/26 'Belako zalduna' pastorala, zubereraz eta euskara batuan\nEitb: 2019/03/26 Xabin Bikandi, Aiko Taldea: ‘Koreografian egiten duguna ez da pornografia, sexua da’\nAnboto: 2019/03/23 Amaia Aroma txistulari durangarra omendu dute Sestaon\nGoiena: 2019/03/21 Lander Dominguez: "Alardea indartzea eta jarraikortasuna bermatzea gura dugu"\nEuskalkultura: 2019/03/25 Chascomuseko Euskal Etxeak euskal dantzez edertu zuen Luminares Eguneko Zentroaren 20. urteurreneko ospakizuna\nKronika: 2019/03/23 Astigarragatik pantaila haundietara dantzan, «bizitzaren zikloaren garapena» munduratzeko\nMugalari: 2019/03/21 Eusko Lorak homenajea mañana a la txistulari duranguesa Amaia Aroma en Sestao\nDeia: 2019/03/21 Aikok "Garaikideak" ikuskizuna aurkeztuko du igandean


Abian da Euskal Janari Laster eta Osasungarrien ideia lehiaketa - Debagoiena - Goiena.eus\nAbian da Euskal Janari Laster eta Osasungarrien ideia lehiaketa\nLeire Kortabarria 2013-12-10 17:03\nEuskal Janari Laster eta Osasungarri arloan produktu berritzaileak sortzeko, 2. ideia lehiaketa deitu du Jakiberri Proiektuak.\nEuskal Janari Lasterra, arin prestatzeko euskal janari berri, natural, osasuntsu, bariatu eta nutritiboak izango diren produktuak lortzeko ikerkuntza proiektua da Jakiberri Proiektua, eta Mondragon Korporazioko Iseak, Jakionek eta Azaro Fundazioak bultzatzen dute, Leartiker-Ikerkuntza gunearen eta Haziren laguntzarekin.\nNahiz eta gaur egun "Healthy Basque Fast Food" eskaintzarik ez egon, Jakiberri Proiektuaren helburua da "gure sormen potentziala, ezagutza, tradizioa eta gure gastronomiako giza kolektiboa uztartzea eta horrela elikadura mota berria, naturala, osasuntsua, anitza eta nutritiboa" lortzea, antolatzaileen esanetan.\nIdeia lehiaketaren helburua da euskal janari laster balizko produktuak aurkitzea. Oraingoan, bost sari emango dituzte, eta 2.500 euro banatuko dira guztira. Horretaz gain, irabazlearen ideia edo lehiaketan parte hartuko duen beste edozeinen ideia azkenean komertzializatuko balitz, Jakiberri Lan-Taldeak proposatzailea saritu egingo luke.\nLehiaketari buruz argibideak eskuratzeko Iseako webgunera (www.iseamcc.net) edo Elkarbide (www.elkarbide.com) webgune sozialera jo daiteke. Bertan lehiaketaren arauaz gain, parte hartzeko galdera-formulategiak aurkitu ahal izango dira.